cyanic-selkie/wikianc huggingface dataset:
ജി.വി. അയ്യർ
സിനിമാ ജീവിതം
കന്നട, സംസ്കൃതം എന്നീ ഭാഷകളിൽ പ്രാവീണ്യം നേടിയിരുന്ന അയ്യർ തന്റെ ആദ്യത്തെ സംസ്കൃത ചിത്രമായ ആദി ശങ്കരാചാര്യ 1983-ൽ പൂർത്തിയാക്കി. എട്ടാം നൂറ്റാണ്ടിൽ ജീവിച്ചിരുന്ന പ്രശസ്ത തത്ത്വചിന്തകൻ ശങ്കരാചാര്യരുടെ കഥ പറഞ്ഞ ചിത്രം നാലു ദേശീയപുരസ്കാരങ്ങൾ സ്വന്തമാക്കിയിരുന്നു. അതിനുശേഷം 1993-ൽ നിർമ്മിച്ച ഭഗവദ് ഗീത എന്ന സംസ്കൃതചലച്ചിത്രവും ദേശീയപുരസ്കാരം നേടിയിരുന്നു. ബൊഗോട്ട ഫിലിം ഫെസ്റ്റിവെല്ലിൽ മികച്ച ചലച്ചിത്രത്തിനുള്ള നാമനിർദ്ദേശപ്പട്ടികയിൽ ഈ ചിത്രവും ഉണ്ടായിരുന്നു.
1998-ൽ ഇദ്ദേഹം സംവിധാനം ചെയ്ത് പുറത്തിറങ്ങിയ സ്വാമി വിവേകാനന്ദ എന്ന ചലച്ചിത്രത്തിൽ മിഥുൻ ചക്രവർത്തി, ഹേമാ മാലിനി, സർവദമൻ ബാനർജി എന്നീ പ്രശസ്ത ചലച്ചിത്രതാരങ്ങൾ അഭിനയിച്ചിരുന്നു. ലോക പ്രശസ്ത തത്ത്വചിന്തകനായ സ്വാമി വിവേകാനന്ദന്റെ ജീവിതം വരച്ചുകാട്ടിയ ചിത്രം സാമ്പത്തിക വിജയം നേടിയിരുന്നില്ല.
ഹൈന്ദവ ഇതിഹാസമായ രാമായണത്തെ ആസ്പദമാക്കി ഒരു ചിത്രം നിർമ്മിക്കുവാൻ അദ്ദേഹം തീരുമാനിച്ചിരുന്നെങ്കിലും 2003 ഡിസംബർ 21-ന് സംഭവിച്ച അപ്രതീക്ഷിത മരണത്തോടെ പദ്ധതി പൂർത്തിയാക്കുവാൻ കഴിഞ്ഞില്ല. 87-ആം വയസ്സിൽ ബെംഗളൂരുവിൽ വച്ചായിരുന്നു അന്ത്യം.
പുറംകണ്ണികൾ
വർഗ്ഗം:1917-ൽ ജനിച്ചവർ വർഗ്ഗം:സെപ്റ്റംബർ 3-ന് ജനിച്ചവർ വർഗ്ഗം:കന്നഡ ചലച്ചിത്രസംവിധായകർ വർഗ്ഗം:കന്നഡചലച്ചിത്ര നടന്മാർ വർഗ്ഗം:കന്നട തിരക്കഥാകൃത്തുകൾ വർഗ്ഗം:സംസ്കൃതചലച്ചിത്ര നിർമ്മാതാക്കൾ വർഗ്ഗം:സംസ്കൃതചലച്ചിത്ര സംവിധായകർ വർഗ്ഗം:മികച്ച തിരക്കഥാകൃത്തിനുള്ള ദേശീയ ചലച്ചിത്രപുരസ്കാരം ലഭിച്ചവർ വർഗ്ഗം:ഫിലിംഫെയർ പുരസ്കാരം ലഭിച്ചവർ വർഗ്ഗം:2003-ൽ മരിച്ചവർ വർഗ്ഗം:ഡിസംബർ 21-ന് മരിച്ചവർ
നീല ഇഗ്വാന
വംശനാശ ഭീഷണി നേരിടുന്ന ഒരു ഉരഗമാണ് നീല ഇഗ്വാന(Blue iguana). Cyclura lewisi എന്ന ശാസ്ത്രനാമത്തിൽ അറിയപ്പെടുന്ന ഈ ഉരഗത്തെ ഗ്രാൻറ് കേമാൻ ഇഗ്വാനാ എന്നും വിളിക്കുന്നു.
അവലംബം
വർഗ്ഗം:ഇഗ്വാനകൾ വർഗ്ഗം:കരീബിയനിലെ ഉരഗങ്ങൾ
കെ. ഉദയകുമാർ
ലഘുചിത്രം|കെ. ഉദയകുമാർ 1980കളിൽ ഇന്ത്യ വോളിബോളിലെ നായകനായിരുന്ന ആളാണ്‌ കെ. ഉദയകുമാർ (1960-2014). 1991ൽ അർജുന പുരസ്കാരം നേടിയിട്ടുണ്ട്. ആലപ്പുഴ മാരാരിക്കുളം സ്വദേശിയായ ഉദയകുമാർ കേരളാ പോലീസിന്റെ വോളിബോൾ ടീമിലും അംഗമായിരുന്നു. മാരാരിക്കുളം, പറമ്പിൽ വീട്ടിൽ കരുണാകരക്കുറുപ്പും അമ്മിണിയമ്മയും ആണ് മാതാപിതാക്കൾ.
കായികരംഗത്ത്
മാരാരിക്കുളത്തെ ക്ലബ്ബായ എം.എ.സിയ്ക്കു വേണ്ടി കളിച്ചുകൊണ്ടായിരുന്നു ഉദയകുമാറിന്റെ കായിക ജീവിതത്തിന്റെ തുടക്കം. കേരളാ സർവ്വകലാശാലയുടെ വോളിബോൾടീമിലും അംഗമായിരുന്നു. 1986 ൽ സോളിൽ നടന്ന ഏഷ്യൻ ഗയിംസിൽ വെങ്കല മെഡൽ നേടിയ ടീമിൽ പങ്കെടുത്തിരുന്നു.അച്യുതക്കുറുപ്പാ യിരുന്നു മുഖ്യപരിശീലകൻ. 1989,1991 സാഫ് കായികമേളകളിലും ഉദയകുമാർ ഭാരതത്തെ നയിയ്ക്കുകയുണ്ടായി. കൂടാതെ ടൈറ്റാനിയം, കെ.എസ്.ഇ.ബി, റയിൽവേസ് എന്നീ സ്ഥാപനങ്ങൾക്കുവേണ്ടിയും ഉദയകുമാർ കളിച്ചിട്ടുണ്ട്. ടീമിൽ ബ്ലോക്കറായും അറ്റാക്കറുമായുള്ള പൊസിഷനുകളിൽ അദ്ദേഹം തിളങ്ങിയിരുന്നു.
2014 സെപ്റ്റംബർ 19 നു കേരളാ ഗവർണറുടെ ഏ.ഡി.സി ആയിരിയ്ക്കെ പെട്ടെന്നുണ്ടായ ഹൃദയാഘാതത്തെത്തുടർന്ന് അദ്ദേഹം അന്തരിച്ചു. 54 വയസ്സായിരുന്നു അദ്ദേഹത്തിന്.
അവലംബം
വർഗ്ഗം:അർജ്ജുന പുരസ്കാരം ലഭിച്ച മലയാളികൾ വർഗ്ഗം:1960-ൽ ജനിച്ചവർ വർഗ്ഗം:2014-ൽ മരിച്ചവർ വർഗ്ഗം:സെപ്റ്റംബർ 19-ന് മരിച്ചവർ വർഗ്ഗം:ഇന്ത്യൻ വോളിബോൾ കളിക്കാർ വർഗ്ഗം:ആലപ്പുഴ ജില്ലയിൽ ജനിച്ചവർ
കാട്ടുകറുവ (Eugenia rottleriana)
പശ്ചിമഘട്ടതദ്ദേശവാസിയായ ഒരു ചെറുവൃക്ഷമാണ് കാട്ടുകറുവ. . 8 മീറ്ററോളം ഉയരം വയ്ക്കും. 500 മീറ്ററിനും 1300 മീറ്ററിനും ഇടയിലുള്ള വരണ്ട നിത്യഹരിതവനങ്ങളിൽ കാണപ്പെടുന്നു. തെക്കെ പശ്ചിമഘട്ടത്തിന്റെ കിഴക്കൻ ചെരിവുകളിൽ കാണുന്നു. വംശനാശഭീഷണിയുണ്ട്.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:ഔഷധസസ്യങ്ങൾ വർഗ്ഗം:വംശനാശം നേരിടുന്ന വൃക്ഷങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ വർഗ്ഗം:ചിത്രം ആവശ്യമുള്ള സസ്യങ്ങളുടെ താളുകൾ‎
ഉലുരു
ആസ്ത്രേലിയയിലെ ആദിമനിവാസികൾക്ക് വളരെ പാവനമാണ് ഉലുരു പാറ. ധാരാളം അരുവികളും ജലാശയങ്ങളും ഗുഹകളും, ഗുഹാചിത്രങ്ങളും എല്ലാമുള്ള ഈ സ്ഥലം ഒരു യുനെസ്കോ ലോകപൈതൃകസ്ഥലമാണ്. ഉലുരു-കറ്റ ജൂത ദേശീയോദ്യാനത്തിലെ രണ്ടു പ്രധാന സവിശേഷതകളാണ് ഓൾഗ്യാസ് എന്നറിയപ്പെടുന്ന ഉലുരുവും കറ്റ ജൂതയും. center|600px|thumb|Panorama of Uluru around sunset, showing its distinctive red colouration at dusk.
പുറത്തേക്കുള്ള കണ്ണികൾ
വർഗ്ഗം:ഓസ്ട്രേലിയയിലെ ലോകപൈതൃകകേന്ദ്രങ്ങൾ
കാട്ടുകറുവ (വിവക്ഷകൾ)
കട്ടുകറുവ എന്ന പേരിൽ പല വൃക്ഷങ്ങൾ അറിയപ്പെടുന്നുണ്ട്. അവയിൽ ചിലവ.
മന്നാൻ കൂത്ത്
ഒരു ആദിവാസി അനുഷ്ഠാനകലാരൂപമാണ് മന്നാൻകൂത്ത്. കേരളത്തിലെ‍ ഇടുക്കി ജില്ലയിലെ വനമേഖലയിൽ ജീവിക്കുന്ന ആദിവാസി വിഭാഗമായ മന്നാന്മാരുടെ ഏറ്റവും വിശേഷപ്പെട്ട കലാരൂപമാണിത്. കോവിലന്റേയും കണ്ണകിയുടെയും കഥയെ അടിസ്ഥാനമാക്കിയാണ് കൂത്ത് നടത്തുന്നത്. കേരളത്തിലെ വിവിധ പ്രദേശങ്ങളിൽ പ്രചാരമുള്ള നാടൻ കലാരൂപങ്ങളോടും കഥകളിയിലെ ചില അവതരണരീതിയോടും സാദൃശ്യമുള്ള ഒരു കലാരൂപമാണിത്. ലഘുചിത്രം|മന്നാൻ കൂത്തിൽ മത്തളം ഉപയോഗിക്കുന്നു ഇലത്താളം പോലുള്ള ചാരല്, തുകൽ നിർമ്മിതമായ മത്താളം എന്നീ വാദ്യോപകരണങ്ങളാണ് ഉപയോഗിക്കപ്പെടുന്നത്. കൂത്ത് ആരംഭിക്കുന്നതിന് മുമ്പേ, തെയ്യം, കഥകളി എന്നിവയിലേപ്പോലെ കേളികൊട്ടൽ നടത്തുന്നു. ദൈവവന്ദനത്തോടെ കൂത്ത് ആരംഭിക്കുന്നു.
കൂത്ത് ആടുന്നവർ എന്ന അർത്ഥത്തിൽ, കളിയിലെ വേഷക്കാരെ കൂത്താടികളെന്ന് വിശേഷിപ്പിക്കുന്നു. പെൺത്താടികളും ആൺത്താടികളും കളിയരങ്ങിലുണ്ടാവും. സ്ത്രീവേഷം കെട്ടുന്നതും ആണുങ്ങൾ തന്നെയാണ്. കൈയിൽ വളയും കാലിൽ ചിലങ്കയും അണിയുന്നു. ആണുങ്ങൾ മുണ്ട് തറ്റുടുത്ത് തോർത്ത് തലയിൽ കെട്ടും. അരിപ്പൊടി വെളിച്ചെണ്ണയിൽ ചാലിച്ചെടുത്ത് മുഖത്തെഴുത്ത് നടത്തുന്നു. കഥാപാത്രങ്ങളുടെ രംഗപ്രവേശത്തിന് മുന്നോടിയായി തിരശ്ശീല ഉയർത്തിപ്പിടിച്ച് കുലദേവതകളെ സ്മരിച്ചു കൊണ്ടുള്ള ആചാരപ്പാട്ട് പാടുന്നു. കോവിലൻപാട്ട് പാടി കളി തുടങ്ങുന്നു.
അനുഷ്ഠാനനിഷ്ഠയോടുകൂടിയുള്ള കൂത്തിനിടയിൽ 'കന്നിയാട്ടം' നടത്തുന്നു. സവിശേഷമായ ഒരു നൃത്തമാണിത്. കണ്ണകിയുടെ കഥ ആവേശകരമായ മുഹൂർത്തങ്ങളിലെത്തുന്ന സന്ദർഭങ്ങളിലാണ് കന്നിയാട്ടക്കാർ രംഗത്തുവരുന്നത്. ഇ സമയത്ത് വാദ്യം മുറുകുകയും പാട്ടും തുള്ളലും ദ്രുതഗതിയിലാകുകയും ചെയ്യുന്നു.
പൊറാട്ടുവേഷങ്ങൾക്ക് സമാനമായ ഒരു 'കോമാളി' മന്നാൻ കൂത്തിനിടയിൽ രംഗത്തെത്താറുണ്ട്. കഥാപാത്രത്തിന് ചേർന്ന സാധാരണവേഷത്തിലാണ് കോമാളി വേദിയിലെത്തുന്നത്. മുഖംമൂടിയും ഉപയോഗിക്കും.
അവലംബം
വർഗ്ഗം:ആദിവാസി കലാരൂപങ്ങൾ വർഗ്ഗം:കേരളത്തിലെ തനതു കലകൾ
പൊൻതൂവൽ
ജെ. വില്യംസ് സംവിധാനം ചെയ്ത് 1983-ൽ പുറത്തിറങ്ങിയ ഒരു ഇന്ത്യൻ മലയാളം ഭാഷാ ചിത്രമാണ് പൊൻതൂവൽ. രഘു കുമാറാണ് ചിത്രത്തിന്റെ സ്‌കോർ ഒരുക്കിയിരിക്കുന്നത്.
ശബ്ദട്രാക്ക്
പൂവച്ചൽ ഖാദറിന്റെ വരികൾക്ക് രഘുകുമാറാണ് സംഗീതം നൽകിയിരിക്കുന്നത്.
പുറംകണ്ണികൾ
വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:1983-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:ജെ.വില്യംസ് സംവിധാനം ചെയ്ത ചലച്ചിത്രങ്ങൾ വർഗ്ഗം:പൂവച്ചൽ ഖാദറിന്റെ ഗാനങ്ങൾ വർഗ്ഗം:രഘുകുമാർ സംഗീതം പകർന്ന ചലച്ചിത്രങ്ങൾ
ബാഒ ദൈ
ൻഗുയിൻ രാജവംശത്തിലെ അവസാനത്തെ ഭരണാധികാരിയായിരുന്നു ബാഒ ദൈ.(,, lit. "keeper of greatness", 22 October 1913 – 30 July 1997), ൻഗുയിൻ ഫ്ചു നിൻ ത്യുയ് എന്ന സ്ഥലത്താണ് ജനിച്ചത്. വിയറ്റ്നാം ഭരിച്ച 13ാമത്തെ രാജവായിരുന്നു ഇദ്ദേഹം.1926 മുതൽ 1945വരെയുള്ള ഇക്കാലത്ത്  അന്നം എന്നായിരുന്നു വിയറ്റ്നാം അറിയപ്പെട്ടിരുന്നനത.ഫ്രഞ്ചു കോളനിക്കാലത്ത് ഇദ്ദേഹമായിരുന്നു വിയറ്റ്നാം ഭരണാധികാരി.പക്ഷെ ഫ്രഞ്ച് അധിനിവേശത്തെ പിന്തുണച്ച ഭരണാധികാരികൂടിയായിരുന്നു.Bảo Đại ascended the throne in 1932.
അവലംബം
വർഗ്ഗം:1913-ൽ ജനിച്ചവർ വർഗ്ഗം:1997-ൽ മരിച്ചവർ
ഒട്ടാവ ദ്വീപുകൾ
ഒട്ടാവ ദ്വീപുകൾ (ഇന്യൂട്ട്: Arviliit or Arqvilliit, ഇനുക്ടിടട് ഭാഷയിൽ "ബോഹെഡ് തിമിംഗലങ്ങളെ നിങ്ങൾ കാണുന്ന സ്ഥലം") കാനഡയിലെ ഹഡ്‌സൺ ഉൾക്കടലിന്റെ കിഴക്കേയറ്റത്ത് സ്ഥിതി ചെയ്യുന്നതും നിലവിൽ ജനവാസമില്ലാത്തതുമായ ദ്വീപുകളുടെ ഒരു കൂട്ടമാണ്. ഈ ദ്വീപഗണത്തിൽ ഏകദേശം 60N 80W അക്ഷാംശ രേഖാംശങ്ങളിൽ സ്ഥിതി ചെയ്യുന്ന 24 ചെറിയ ദ്വീപുകൾ ഉൾപ്പെടുന്നു. ബൂത്ത് ദ്വീപ്, ബ്രോൺസൺ ദ്വീപ്, എഡ്ഡി ദ്വീപ്, ഗിൽമോർ ദ്വീപ്, ജെ. ഗോർഡൻ ദ്വീപ്, പട്ടീ ദ്വീപ്, പെർലി ദ്വീപ് എന്നിവയാണ് ഈ ദ്വീപഗണത്തിലെ പ്രധാന ദ്വീപുകൾ. 1,800 അടി (550 മീറ്റർ) വരെ ഉയരമുള്ള ഗിൽമോർ ദ്വീപിലാണ് ഇവിടുത്തെ ഏറ്റവും ഉയർന്ന സ്ഥലം സ്ഥിതിചെയ്യുന്നത്. ക്യൂബെക്കിലെ ഉൻഗാവ പെനിൻസുലയുടെ വടക്കുപടിഞ്ഞാറൻ തീരത്ത് നിന്ന് അൽപ്പം അകലെയായി സ്ഥിതി ചെയ്യുന്ന അവ, ഹഡ്‌സൺ ഉൾക്കടലിലെ മറ്റ് തീരദേശ ദ്വീപുകളെപ്പോലെ, ചരിത്രപരമായി വടക്കുപടിഞ്ഞാറൻ പ്രദേശങ്ങളുടെ ഭാഗമായിരിക്കുകയും 1999-ൽ നുനാവട്ട് സൃഷ്ടിക്കപ്പെട്ടതോടെ ക്രൗൺ ലാൻറായി മാറുകയും ചെയ്തു. പുരാതന കാലം മുതൽ നുനാവിക് ഇൻയൂട്ട് വംശജർ കൈവശപ്പെടുത്തിയിരുന്ന ഈ ദ്വീപുകളിൽ 2007-ൽ ഒപ്പുവയ്ക്കപ്പെട്ട നുനാവിക് ഇൻയൂട്ട് ലാൻഡ് ക്ലെയിം ഉടമ്പടിയിലൂടെ അവർ ഭരണഘടനാപരമായി സംരക്ഷിത വിളവെടുപ്പും പ്രവേശന അവകാശവും നേടിയെടുത്തു.
പ്രഭാത വവ്വാൽ
ഒരു വവ്വാൽ ഇനമാണ് പ്രഭാത വവ്വാൽ. Dawn bat, Common dawn bat, Cave nectar bat, Lesser dawn bat എന്നീ വിളിപ്പേരുകളിൽ ഇവ അറിയപ്പെടുന്നു. (ശാസ്ത്രീയ നാമം:Eonycteris spelaea )
വിവരണം
ഫാൾവസ് ഫ്രൂട്ട് ബാറ്റിനെക്കാൾ അൽപ്പം ചെറുതാണ് പ്രഭാത വവ്വാൽ.ഇടത്തരം വലിപ്പമുള്ള ഒരു പഴംതീനി വവ്വലാണിത്. ചിറകിന്റെ ആകെ നീളം ഏകദേശം 71.2 മി മീ. ആണ്.(66-78 മി.മീ.). രണ്ടാമത്തെ വിരലിൽ ഇവയ്ക്ക് നഖങ്ങൾ കാണില്ല.കുറിമൂക്കൻ വവ്വാലിനെ പോലെ ചെവിയുടെ അഗ്രങ്ങളിൽ വിളറിയ നിറം ഇവയ്ക്ക് ഇല്ല. പകരം ഇരുണ്ട കാപ്പി നിറമാണ്‌. ചിറകു മുഴുവനായും കടുത്ത തവിട്ടുനിറമാണ്‌. കുറിമൂക്കൻ വവ്വാലിന്റെ പോലെ വിരലുകൾക്ക് പാർശ്വത്തിൽ വിളറിയ നിറമില്ല. വാല് താരതമ്യേന ചെറുതാണ്. കാലുകൾ പുഷ്ടിയുള്ളവയും വിരലുകൾ തവിട്ട് നിറത്തിലുള്ളവയുമാണ്‌. മലദ്വാരത്തിനു ഇരുവശത്തും വൃക്കയുടെ ആകൃതിയിലുള്ള രണ്ട് ഗ്രന്ഥികൾ കാണാം. ആണിന് കഴുത്തിന്റെ മുൻവശത്തും താടിയിലും വ്യക്തമായ ഇരുണ്ട രോമങ്ങളുടെ പട്ട കാണാം. പെണ്ണിന് ഈ ഭാഗത്ത്‌ രോമം കുറവാണ്.
തലയോട്ടിയുടെ പ്രത്യേകതകൾ
തലയോട്ടിയുടെ ആകെ നീളം ഏകദേശം 33.7 മി.മീ. ആണ്.(31.7-36.3 മി. മീ. വരെ). തലയോട്ടി പൊതുവേ പരന്ന രീതിയിൽ കാണപ്പെടുന്നു.
ദന്തവിന്യാസം
മുകളിലെ ദന്തനിരയുടെ ഏകദേശം നീളം : 12.5 മി.മീ. ആദ്യത്തെയും രണ്ടാമത്തെയും ഉളിപല്ലുകൾ ചെറുതും വിശാലമായി ഇടയകലമുള്ളതും ആണ്. മുകളിലെ ദംഷ്ട്ര നീണ്ടതും കൂർത്ത അഗ്രമുള്ളതും ആണ്. താഴത്തെ ദന്തനിര നേരിയതാണ്.
സ്വഭാവം
കർണാടകയിൽ ഇവ ഭൂഗർഭ ഗുഹകളിലും വനങ്ങളിലെ കരിങ്കൽ പാറകളിലും കാണപ്പെടുന്നു. കൈകാര്യം ചെയ്യുമ്പോൾ ഇവ വളരെ ഇണക്കമുള്ളവയായി കാണുന്നു. തീരെ വെളിച്ചമില്ലാത്ത ഇടങ്ങളിലൂടെ പറക്കുമ്പോൾ ഇവ ചിറകുകൾ അടിച്ച് ഉറക്കെ ശബ്ദം ഉണ്ടാക്കുന്നതായി ഗൌൾട് (1988) നിരീക്ഷിച്ചിട്ടുണ്ട്. എന്നാൽ വെളിച്ചമുള്ള ഇടങ്ങളിൽ ഇവ ഇത്തരത്തിൽ ശബ്ധമുണ്ടാക്കാറില്ല.
ഇവ വനങ്ങളിലും തോട്ടങ്ങളിലും നെൽപാടങ്ങളിൽ പോലും കാണപ്പെടാറുണ്ട്. വലിയ ഗുഹകളിൽ കൂട്ടമായാണ് ചേക്കേറുന്നത്. ആഹാരം പൊതുവേ പൂമ്പൊടിയും തേനുമാണ്. വാണിജ്യപ്രാധാന്യമുള്ള പല വൃക്ഷങ്ങളുടെയും പരാഗണം നടത്തുന്നത് ഇവയാണ്.
പറക്കുമ്പോൾ കൈയടിക്കുന്നതുപോലെ ശബ്ദമുണ്ടാക്കുന്നു.
വലിപ്പം
കൈകളുടേതടക്കം തോളിന്റെ നീളം: 6.6-7.8 സെ.മീ. ശരീരത്തിന്റെ മൊത്തം നീളം: 9.2-13 സെ.മീ. വാലിന്റെ നീളം: 1.15-2.3 സെ.മീ. മുൻകൈകളുടെ നീളം: 6.6-7.8 സെ.മീ.
ആവാസം/കാണപ്പെടുന്നത്
ഇന്ത്യയിൽ, കർണ്ണാടകത്തിലും ഉത്തർപ്രദേശത്തും വടക്കുകിഴക്കേ ഇന്ത്യയിലെ ഇരുണ്ട ഗുഹകളിലും  ഇവയെ കാണപ്പെടുന്നു. .  ബംഗ്ലാദേശ് ബ്രൂണൈ, കമ്പോഡിയ, ഇന്തോനേഷ്യ (ജാവ, സുമാത്ര,    ലാവോസ്, മലേഷ്യ, മ്യാൻമർ, ഫിലിപ്പീൻസ്, സിങ്കപ്പൂർ, തായ്‌ലാന്റ്, വിയറ്റ്നാം, ചൈന  എന്നിവിടങ്ങളിലും ഇവയെ കാണുന്നുണ്ട്. ഇന്ത്യ, മ്യാന്മാർ, തെക്കേ ചൈന, ജാവ, ഫിലിപ്പൈൻസ്, ടിമോർ എന്നിവിടങ്ങളിൽ ഇവയെ കാണാം.
പ്രജനനം
ഒരു പ്രസവത്തിൽ ഒറ്റ കുട്ടിക്ക് മാത്രം ജന്മം നൽകുന്നു. വളരെ അപൂർവമായി രണ്ട് കുട്ടികൾ ഉണ്ടാകാറുണ്ട്. ഗർഭകാലം 3 മുതൽ 4 മാസങ്ങൾ വരെ ആവാം.
സംരക്ഷിതാവസ്ഥ
മാംസത്തിനു വേണ്ടി  ഇവയെ കൊല്ലുന്നതായി ശ്രദ്ധയിൽപ്പെട്ടിട്ടുണ്ട്
പുറത്തേക്കുള്ള കണ്ണികൾ
വർഗ്ഗം:ഇന്ത്യയിലെ സസ്തനികൾ വർഗ്ഗം:കേരളത്തിലെ സസ്തനികൾ
ഇല്ലിനോയി നദി
ഇല്ലിനോയി നദി അമേരിക്കൻ ഐക്യനാടുകളിലെ ഇല്ലിനോയി സംസ്ഥാനത്തുകൂടി ഒഴുകുന്ന മിസിസിപ്പി നദിയുടെ ഒരു പ്രധാന പോഷകനദിയാണ്. ഏകദേശം 273 മൈൽ (439 കിലോമീറ്റർ) നീളമുള്ള ഈ നദി മധ്യ ഇല്ലിനോയിയുടെ വലിയൊരു ഭാഗത്തുകൂടി ഒഴുകുന്ന നദിയ്ക്ക് 28,756.6 ചതുരശ്ര മൈൽ (74,479 ചതുരശ്ര കിലോമീറ്റർ) നീർത്തടമുണ്ട്. നദിയുടെ നീർത്തടം ഇന്ത്യാന, വിസ്കോൺസിൻ, തെക്കുപടിഞ്ഞാറൻ മിഷിഗനിലെ വളരെ ചെറിയ ഒരു പ്രദേശം എന്നിവിടങ്ങളിലേക്കും വ്യാപിക്കുന്നു.
മഹാ തടാകങ്ങളെ മിസിസിപ്പിയുമായി ബന്ധിപ്പിക്കുന്ന ഒരു പ്രധാന ജലമാർഗ്ഗമെന്ന നിലയിൽ തദ്ദേശീയ അമേരിന്ത്യൻ വംശജർക്കും ആദ്യകാല ഫ്രഞ്ച് വ്യാപാരികൾക്കുമിടയിൽ ഈ നദി അതീവ പ്രധാന്യമുള്ളതായിരുന്നു. ഈ നദിയോരത്തുടനീളമുണ്ടായിരുന്ന ഫ്രഞ്ച് കൊളോണിയൽ വാസസ്ഥലങ്ങൾ 17, 18 നൂറ്റാണ്ടുകളിൽ ഇല്ലിനോയിസ് കൺട്രി എന്നറിയപ്പെടുകയും പ്രദേശത്തിന്റെ ഹൃദയഭാഗമായിത്തീരുകയും ചെയ്തു. പത്തൊൻപതാം നൂറ്റാണ്ടിൽ ഇല്ലിനോയി ആന്റ് മിഷിഗൺ കനാൽ, ഹെന്നെപിൻ കനാൽ എന്നിവയുടെ നിർമ്മാണത്തിനുശേഷം, മിഷിഗൺ തടാകവും മിസിസിപ്പിയും തമ്മിൽ ബന്ധിപ്പിക്കുന്ന നിലയിലുള്ള നദിയുടെ പങ്ക് ആധുനിക വ്യാവസായിക ഷിപ്പിംഗ് കാലഘട്ടത്തിലേക്ക് വ്യാപിപ്പിക്കപ്പെട്ടു. ഇല്ലിനോയി നദി ഇപ്പോൾ ഇല്ലിനോയി ജലപാതയുടെ അടിസ്ഥാനമായി മാറുന്നു.
ഹൈഡ്രോഗ്രഫി
ജോലിയറ്റിന് ഏകദേശം 10 മൈൽ (16 കിലോമീറ്റർ) തെക്കുപടിഞ്ഞാറായി കിഴക്കൻ ഗ്രണ്ടി കൗണ്ടിയിലെ കങ്കാകി നദിയുടെയും ഡെസ് പ്ലെയിൻസ് നദിയുടെയും സംഗമത്തിലൂടെയാണ് ഇല്ലിനോയിസ് നദി രൂപപ്പെടുന്നത്. വടക്കൻ ഇല്ലിനോയിക്കു കുറുകെ പടിഞ്ഞാറോട്ട് ഒഴുകുന്ന ഈ നദി, മോറിസും ഒട്ടാവയും കടന്നുപോയി, അവിടെ മസോൺ നദിയും ഫോക്സ് നദിയുമായി ലയിക്കുന്നു. ലാസാല്ലെ നഗരത്തിനുസമീപം, ഇല്ലിനോയിസ് നദി വെർമിലിയൻ നദിയുമായി ചേരുകയും തുടർന്ന് അത് പടിഞ്ഞാറ് പെറുവിലേയ്ക്കും സ്പ്രിംഗ് വാലിയിലേക്കും ഒഴുകുന്നു. തെക്കുകിഴക്കൻ ബ്യൂറോ കൗണ്ടിയിൽ "ഗ്രേറ്റ് ബെൻഡ്" എന്നറിയപ്പെടുന്ന സ്ഥലത്തുവച്ച് നദി തെക്കോട്ട് തിരിയുകയും പടിഞ്ഞാറൻ ഇല്ലിനോയിക്കു കുറുകേ തെക്കുപടിഞ്ഞാറൻ ദിശയിലേയ്ക്ക് ലാക്കോൺ, ഹെൻ‌റി, നദിയോരത്തെ പ്രധാന നഗരമായ പിയോറിയ നഗരകേന്ദ്രം എന്നിവയിലൂടെ കടന്നുപോകുന്നു.
പിയോറിയയ്ക്കു തെക്ക്, ഇല്ലിനോയി നദി കിഴക്കൻ പിയോറിയയും ക്രീവ് കോയറും തുടർന്ന് ടാസ്വെൽ കൗണ്ടിയിലെ പെക്കിനും കടന്നു പോകുന്നു. മക്കിനാവ് നദിയുമയായി ചേരുന്ന നദി, തുടർന്ന് ചൗട്ടൌക്വാ ദേശീയ വന്യജീവി സങ്കേതത്തിലൂടെ കടന്നുപോകുന്നു. ഹവാനയിൽ നിന്ന്, ഇല്ലിനോയി നദി ഫുൾട്ടൺ കൗണ്ടിയിൽ നിന്നും ബ്രൌണിംഗിൽ നിന്നും വരുന്ന സ്പൂൺ നദിയുമായി ചേർന്നശേഷം സംസ്ഥാന തലസ്ഥാനമായ ഇല്ലിനോയിയിലെ സ്പ്രിംഗ്ഫീൽഡിലൂടെ കടന്നുപോകുന്ന സംഗമോൺ നദിയിലേയ്ക്കു ചേരുന്നു. ലാ മൊയിൻ നദി പിയോറിയയ്ക്കും പെക്കിനും തെക്കായും ലിങ്കൺ, സ്പ്രിംഗ്ഫീൽഡ് എന്നിവയ്ക്കു വടക്കുപടിഞ്ഞാറുമായി സ്ഥിതിചെയ്യുന്ന ബിയേർഡ്‌സ്റ്റൗണിന് ഏകദേശം അഞ്ച് മൈൽ (8 കിലോമീറ്റർ) തെക്കുപടിഞ്ഞാറുവച്ച് ഇല്ലിനോയി നദിയിലേയ്ക്കു പതിക്കുന്നു.
നദിയുടെ അവസാന 20 മൈൽ (32 കിലോമീറ്റർ) ഗതിയിൽ, ഇല്ലിനോയി നദി കാൽ‌ഹൌൻ‌ കൗണ്ടി ഉൾപ്പെടുന്ന ഒരു ഉപദ്വീപിനാൽ മിസിസിപ്പി നദിയിൽ നിന്ന് അഞ്ച് മൈൽ (8 കിലോമീറ്റർ) ദൂരത്തിൽ മാത്രമായി വേർതിരിക്കപ്പെടുന്നു. സെൻറ് ലൂയിസ് നഗരകേന്ദ്രത്തിന് ഏകദേശം 25 മൈൽ (40 കിലോമീറ്റർ) വടക്കുപടിഞ്ഞാറായും മിസോറി നദിയുടെയും മിസിസിപ്പിന്റെയും സംഗമസ്ഥാനത്ത് നിന്ന് 20 മൈൽ (32 കിലോമീറ്റർ) മുകളിലുമായി ഗ്രാഫ്‌റ്റണിനടുത്തുവച്ച് ഇല്ലിനോയിസ് നദി മിസിസിപ്പിയിൽ ചേരുന്നു.
മലക് ഹിഫ്നി നാസിഫ്
ഇരുപതാം നൂറ്റാണ്ടിന്റെ തുടക്കത്തിൽ ഈജിപ്ഷ്യൻ സ്ത്രീകളുടെ പുരോഗതിയെക്കുറിച്ചുള്ള ബൗദ്ധിക-രാഷ്ട്രീയ വ്യവഹാരത്തിന് വളരെയധികം സംഭാവന നൽകിയ ഈജിപ്ഷ്യൻ ഫെമിനിസ്റ്റായിരുന്നു മലക് ഹിഫ്നി നാസിഫ് (25 ഡിസംബർ 1886 - 17 ഒക്ടോബർ 1918).
സ്വകാര്യ ജീവിതം
1901-ൽ അബ്ബാസ് പ്രൈമറി സ്‌കൂളിലെ ഗേൾസ് വിഭാഗത്തിൽ നിന്ന് ബിരുദം നേടിയ ആദ്യത്തെ ക്ലാസ്സിൽ ഒരാളായിരുന്നു മലക്ക്. സനിയ ടീച്ചർ ട്രെയിനിംഗ് കോളേജിൽ വിദ്യാഭ്യാസം തുടർന്നു. അവിടെ 1903-ൽ ക്ലാസ്സിൽ ഉന്നത ബിരുദം നേടി. മലക്ക് അബ്ബാസ് സ്കൂളിൽ രണ്ട് വർഷം പഠിപ്പിക്കാൻ മടങ്ങി. 1907-ൽ അബ്ദുൽ-സത്താർ അൽ-ബാസിൽ പാഷയെ വിവാഹം കഴിച്ചപ്പോൾ അവൾ ജോലി ഉപേക്ഷിക്കാൻ നിർബന്ധിതയായി. അക്കാലത്ത്, ഈജിപ്ഷ്യൻ നിയമം വിവാഹസമയത്ത് സ്ത്രീകളെ പഠിപ്പിക്കുന്നതിൽ നിന്ന് വിലക്കിയിരുന്നു. ഈ ഘട്ടത്തിൽ, മലക്ക് അൽ-ബേസിലിനൊപ്പം മരുഭൂമിയിലെ അൽ-ഫയൂമിലേക്ക് താമസം മാറി. അവൾ ബഹിതത്ത് അൽ-ബാദിയ എന്ന ഓമനപ്പേരിൽ എഴുതാൻ തുടങ്ങി. അവിടെ വെച്ചാണ് തന്റെ ഭർത്താവിന് ഇതിനകം ഒരു ഭാര്യയും കുട്ടിയും ഉണ്ടെന്ന് അവൾ കണ്ടെത്തിയത്. അൽ-ബേസിലിൽ നിന്ന് അവൾക്ക് ലഭിച്ച ചികിത്സയും മറ്റ് സ്ത്രീകളെക്കുറിച്ച് അവൾ നടത്തിയ നിരീക്ഷണങ്ങളും ഈജിപ്തിലെ സ്ത്രീകളുടെ അവസ്ഥയെക്കുറിച്ച് ചിന്തനീയമായും നേരിട്ടും എഴുതാൻ അവളെ പ്രേരിപ്പിച്ചു. സിയാദ, ഖാസിം അമീനെപ്പോലുള്ള അക്കാലത്തെ പ്രധാന പുരുഷ എഴുത്തുകാരോട് അവൾ വിമർശനാത്മകമായി പ്രതികരിച്ചു. 1918-ൽ ഇൻഫ്ലുവൻസ ബാധിച്ച് മരിക്കുന്നതുവരെ 11 വർഷം മലക്ക് അൽ-ബേസിലിനൊപ്പം താമസിച്ചു.
ഫെമിനിസ്റ്റ് രചനകൾ
സമൂഹത്തിലെ സ്ത്രീകളുടെ പദവിയെക്കുറിച്ചുള്ള ബൗദ്ധികവും രാഷ്ട്രീയവുമായ വ്യവഹാരങ്ങൾ വളർന്നുവരുന്ന കാലഘട്ടത്തിലാണ് മലക്ക് ഈജിപ്തിൽ ജീവിച്ചത്. ഈ കാലഘട്ടത്തിൽ ഹുദാ ഷഅറാവി, ഖാസിം അമീൻ, നബവിയ്യ മൂസ തുടങ്ങി നിരവധി കളിക്കാർ ഉൾപ്പെടുന്നു. അതേ കാലയളവിൽ, ദേശീയവാദികളും പരമ്പരാഗത ചിന്താഗതിക്കാരും മിഡിൽ ഈസ്റ്റിന്റെ ഭാവിയെക്കുറിച്ച് വ്യത്യസ്ത ആശയങ്ങളുമായി മുന്നോട്ടും പിന്നോട്ടും പോയി. ഈ രണ്ട് സംഭാഷണങ്ങളും അന്തർലീനമായി ബന്ധപ്പെട്ടിരിക്കുന്നു കൂടാതെ വലിയ ഓവർലാപ്പും ഉണ്ടായിരുന്നു. മലക്ക് ഈ സംഭാഷണത്തിൽ പ്രവേശിച്ച് ഈജിപ്ഷ്യൻ ഭാവിക്കുവേണ്ടിയുള്ള തന്റെ "പരിഷ്കാരത്തിനുള്ള ശ്രമം" അവതരിപ്പിച്ചു
കുറിപ്പുകൾ
വർഗ്ഗം:1886-ൽ ജനിച്ചവർ വർഗ്ഗം:1918-ൽ മരിച്ചവർ
എം. അലികുഞ്ഞ് ശാസ്ത്രി
കേരളത്തിലെ ഒരു രാഷ്ട്രീയ പവർത്തകനും രണ്ടാം കേരള നിയമ സഭയിലെ അംഗമായിരുന്നു '''എം. അലികുഞ്ഞ് ശാസ്ത്രി.''' ബിരുദധാരിയാണ്, മഹോപാധ്യായ ബിരുദവും നേടിയിട്ടുണ്ട്. പി.എസ്.പി ടിക്കറ്റിൽ ഉള്ളൂർ നിയമസഭാമണ്ഡലത്തെയാണ് അലികുഞ്ഞ് ശാസ്ത്രി പ്രതിനിധീകരിച്ചിരുന്നത്. കേരള സർവകലാശാലയുടെ സെനറ്റുിലും സിൻഡിക്കേറ്റുിലും അംഗമായിരുന്നു. ഹൈക്കോടതി ബെഞ്ച് പ്രക്ഷോഭത്തിൽ പങ്കെടുക്കുകയും ജയിൽവാസം അനുഭവിക്കുകയും ചെയ്തു. കയർ തൊഴിലാളികളുടെ ട്രേഡ് യൂണിയൻ നേതാവ്, മത്സ്യതൊഴിലാളി യൂണിയൻ, പിഡബ്ല്യുഡി വർക്കേഴ്സ് യൂണിയൻ എന്നിവക്കും നേതൃത്വം നൽകി.
1931 ഓഗസ്റ്റിൽ ജനനം ,രണ്ടു മക്കളുണ്ട്. ശുചിത്വ മിഷൻ ഡയറക്ടറും മുൻ പി ആർ ഡി ഡയറക്ടറുമായ എ. ഫിറോസ് മകനായിരുന്നു. 22 ഫെബ്രുവരി 2004 ഇദ്ദേഹം അന്തരിച്ചു.
അവലംബം
വർഗ്ഗം:1931-ൽ ജനിച്ചവർ വർഗ്ഗം:ജനിച്ച ദിവസം അറിയാത്ത ജീവചരിത്രലേഖനങ്ങൾ വർഗ്ഗം:ഫെബ്രുവരി 22-ന് മരിച്ചവർ വർഗ്ഗം:2004-ൽ മരിച്ചവർ വർഗ്ഗം:രണ്ടാം കേരള നിയമസഭാംഗങ്ങൾ വർഗ്ഗം:കേരളത്തിലെ പ്രജാ സോഷ്യലിസ്റ്റ് പാർട്ടി പ്രവർത്തകർ
ലൈബ്രറി ഓഫ് കോൺഗ്രസ് കണ്ട്രോൾ നമ്പർ
അമേരിക്കയിലെ ലൈബ്രറി ഓഫ് കോൺഗ്രസ്സിലെ റിക്കാർഡുകളെ അനുക്രമമായി വിന്യസിച്ചിരിക്കുന്ന രീതിയാണ് ലൈബ്രറി ഓഫ് കോൺഗ്രസ് കണ്ട്രോൾ നമ്പർ (Library of Congress Control Number) (LCCN). പുസ്തകങ്ങളുടെ ഉള്ളടക്കവുമായി ഇതിന് ബന്ധമൊന്നുമില്ല. ലൈബ്രറി ഓഫ് കോൺഗ്രസ് വർഗ്ഗീകരണവുമായി ഇതു മാറിപ്പോകരുത്.
ചരിത്രം
1898 മുതൽ ഈ രീതി നിലവിലുണ്ട്. 2008 ഫെബ്രുവരി മുതൽ ഓരോ നമ്പരുകൾക്കും ഒരു സ്ഥിരURL നൽകിവരുന്നു.
രീതി
ഏറ്റവും ലളിതമായ രീതിയിൽ ഈ നമ്പറിൽ വർഷവും ഒരു സീരിയൽ നമ്പരും ആവും ഉണ്ടാവുക. 1898-2000 കാലത്തേതിനു രണ്ടക്കവും 2001 മുതൽ നാലക്കവും ആണ് വർഷത്തിനുള്ളത്.
പല്ലാസ് ആന്റ് അരക്ക്നെ
1636 അല്ലെങ്കിൽ 1637 ൽ ഫ്ലെമിഷ് കലാകാരനായ പീറ്റർ പോൾ റൂബൻസ് വരച്ച ഓയിൽ-ഓൺ-ബോർഡ് ചിത്രമാണ് പല്ലാസ് ആന്റ് അരക്ക്നെ. ഈ ചിത്രം മിനർവ പനിഷിംഗ് അരാക്നെ, അരാക്നെ പണിഷെഡ് ബൈ പല്ലാസ് എന്നും അറിയപ്പെടുന്നു.
റൂബൻസിന്റെ പെയിന്റിംഗുകളുടെ ഒരു പരമ്പരയ്ക്കും ടോറെ ഡി ലാ പരഡയ്‌ക്കും അദ്ദേഹത്തിന്റെ വർക്ക്‌ഷോപ്പിനും വേണ്ടി വരച്ച ഒരു പ്രാഥമികചിത്രമായിരുന്നു ഇത്. ഈ ചിത്രം ഇപ്പോൾ നഷ്ടപ്പെട്ടിരിക്കുന്നു.
വിവരണം
ക്യാൻവാസിന്റെ പശ്ചാത്തലത്തിൽ ടിഷ്യന്റെ ദി റേപ്പ് ഓഫ് യൂറോപ്പയുടെ ഭാഗികമായി കാണാവുന്ന ഒരു ചിത്രത്തിരശ്ശീല തൂങ്ങിക്കിടക്കുന്നു. ഇത് ഒവിഡിന്റെ കഥയുടെ പതിപ്പ് അനുസരിച്ച് അരക്ക്നെയുമായുള്ള മത്സരത്തിനിടെ അഥീന നെയ്‌ത വസ്ത്രത്തിന്റെ പ്രമേയമായിരുന്നു.
സ്വാധീനം
സ്പാനിഷ് ബറോക്ക് ചിത്രകാരനും ഡീഗോ വെലാസ്‌ക്വസിന്റെ മരുമകനുമായ ജുവാൻ ബൗട്ടിസ്റ്റ മാർട്ടിനെസ് ഡെൽ മാസോയാണ് റൂബൻസിന്റെ പല്ലാസ് ആന്റ് അരക്ക്നെ പകർത്തിയത്. ലാസ് മെനിനാസിന്റെ രചനാ വേളയിൽ മാസോയുടെ പല്ലാസ് ആന്റ് അരക്ക്നെയുടെയും പകർപ്പ് വെലാസ്‌ക്വസ് പകർത്തി. അത് ദൈവങ്ങളും മനുഷ്യരും തമ്മിലുള്ള കലകളുടെ വ്യത്യസ്ത മത്സരത്തെക്കുറിച്ചുള്ള മറ്റൊരു പെയിന്റിംഗുമായി ജോടിയാക്കി (അപ്പോളോ ആസ് പാൻ ഓവർ പാൻ). ലാസ് മെനിനാസിലെ രംഗത്തിന്റെ പശ്ചാത്തലത്തിലേക്ക് പല്ലാസ് ആന്റ് അരക്ക്നെയുടെയും പകർപ്പ് വരച്ചു. പാശ്ചാത്യ കലയുടെ ചരിത്രത്തിലെ ഏറ്റവും അംഗീകൃതവും വിശകലനം ചെയ്തതുമായ ക്യാൻവാസുകളിൽ ഒന്നായി ഇത് തുടരുന്നു.
റൂബൻസ് ഓഫ് വെലാസ്‌ക്വസിന്റെ പ്രിയപ്പെട്ട ചിത്രമായ ടിഷ്യന്റെ ദി റേപ്പ് ഓഫ് യൂറോപ്പയുടെ ഒരു പകർപ്പ് ഫിലിപ്പ് നാലാമന്റെ റോയൽ കളക്ഷന്റെ ഉടമസ്ഥതയിലായിരുന്നു. പല്ലാസ് ആന്റ് അരക്ക്നെയുടെ പശ്ചാത്തലത്തിൽ ഈ ചിത്രം കാണാം. അത് ലാസ് മെനിനാസിന്റെ പശ്ചാത്തലത്തിലും കാണാം.
അവലംബം
വർഗ്ഗം:ഫ്ലെമിഷ് ചിത്രങ്ങൾ
ഹലോ
റാഫി മെക്കാർട്ടിൻ ജോഡി തിരക്കഥയും സംവിധാനവും നിർവഹിച്ച് 2007 ൽ പുറത്തിറങ്ങിയ മലയാളചലച്ചിത്രമാണ് ഹലോ. മോഹൻലാൽ, പാർവതി മിൽട്ടൻ, ജഗതി ശ്രീകുമാർ, സിദ്ദിഖ്, ഗണേഷ് കുമാർ, മധു തുടങ്ങിയവരാണ് പ്രധാന അഭിനേതാക്കൾ. നായികാകഥാപാത്രത്തിനായി ജ്യോതികയെയാണ് ആദ്യം നിശ്ചയിച്ചിരുന്നതെങ്കിലും പിന്നീട് ആ കഥാപാത്രം പാർവതി മിൽട്ടന് നൽകുകയായിരുന്നു.
സ്വീകരണം
56 പ്രദർശന ശാലകളിൽ പുറത്തിറങ്ങിയ ഈ ചലച്ചിത്രം വൻവിജയമായിരുന്നു. 2007 ലെ ഏറ്റവും മികച്ച വിജയം നേടിയ പത്ത് ചിത്രങ്ങളിലൊന്നായി ഈ ചലച്ചിത്രത്തെ ഇന്ത്യാഗ്ലിറ്റ്സും (Indiaglitz) വൺഇന്ത്യയും (Oneindia) തിരഞ്ഞെടുത്തു.
മറ്റു ഭാഷകളിൽ
തെലുങ്കിൽ രാജശേഖർ അഭിനയിച്ച് നാ സ്റ്റൈൽ വേറു എന്ന പേരിലും കന്നഡയിൽ ജഗ്ഗേഷ് അഭിനയിച്ച് മഞ്ജുനാഥ BA LLB എന്ന പേരിലും ഈ ചിത്രം പുനർനിർമ്മിച്ചു.
ഗാനങ്ങൾ
അലക്സ് പോളാണ് ഈ ചിത്രത്തിലെ ഗാനങ്ങൾക്ക് ഈണം നൽകിയിരിക്കുന്നത്. വയലാർ ശരത്ചന്ദ്രവർമ്മയാണ് ഗാനരചന നിർവഹിച്ചിരിക്കുന്നത്.
അവലംബം
വർഗ്ഗം:റാഫി മെക്കാർട്ടിൻ സംവിധാനം ചെയ്ത ചലച്ചിത്രങ്ങൾ വർഗ്ഗം:2007-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:മോഹൻലാൽ അഭിനയിച്ച ചലച്ചിത്രങ്ങൾ വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ
മാറ്റ്സുമോട്ടോ കാസിൽ
ഹിമേജി, കുമാമോട്ടോ എന്നിവയ്‌ക്കൊപ്പം ജപ്പാനിലെ ചരിത്രപ്രധാനമായ കോട്ടകളിലൊന്നാണ് മാറ്റ്സുമോട്ടോ കാസിൽ (松本城, Matsumoto-jō), ആദ്യകാലത്ത് ഇത് ഫുകാഷി കാസിൽ എന്നാണ് അറിയപ്പെട്ടിരുന്നത്. ഇതിന്റെ കറുത്ത പുറംഭാഗം കാരണം ഈ കെട്ടിടം കാക്ക കാസിൽ (烏城, Karasu-jō) എന്നും അറിയപ്പെടുന്നു. എഡോ കാലഘട്ടത്തിലെ ടോകുഗാവ ഷോഗുനേറ്റിന് കീഴിലുള്ള മാറ്റ്‌സുമോട്ടോ ഡൊമെയ്‌നിന്റെ ഇരിപ്പിടമായിരുന്നു ഇത്. നാഗാനോ പ്രിഫെക്‌ചറിലെ മാറ്റ്‌സുമോട്ടോ നഗരത്തിലാണ് ഇത് സ്ഥിതിചെയ്യുന്നത്. റോഡ് അല്ലെങ്കിൽ റെയിൽ മാർഗം ടോക്കിയോയിൽ എളുപ്പത്തിൽ എത്തിച്ചേരാനാകും.
പതിനാറാം നൂറ്റാണ്ടിന്റെ അവസാനത്തിൽ പൂർത്തിയാക്കിയ ഗോപുരം(ടെൻഷുകാകു), അതിന്റെ യഥാർത്ഥ തടികൊണ്ടുള്ള അകത്തളങ്ങളും ബാഹ്യ ശിലാഫലകങ്ങളും നിലനിർത്തിയിരിക്കുന്നു. ജപ്പാന്റെ ദേശീയ നിധിയായി ഇത് പട്ടികപ്പെടുത്തിയിട്ടുണ്ട്. ജപ്പാനിൽ അവശേഷിക്കുന്ന പന്ത്രണ്ട് ആദ്യകാല ടെൻഷുകളിലൊന്നാണിത്
മാറ്റ്‌സുമോട്ടോ കാസിൽ ഒരു പരന്ന പ്രദേശമാണ് (ഹിരാജിറോ), കാരണം ഇത് ഒരു കുന്നിൻ മുകളിലോ നദികൾക്കിടയിലോ അല്ല, മറിച്ച് ഒരു സമതലത്തിലാണ് നിർമ്മിച്ചിരിക്കുന്നത്. അതിന്റെ സമ്പൂർണ്ണ പ്രതിരോധത്തിൽ പരസ്പരം ബന്ധിപ്പിക്കുന്ന മതിലുകൾ, കിടങ്ങുകൾ, ഗേറ്റ്‌ഹൗസുകൾ എന്നിവയുടെ വിപുലമായ സംവിധാനം ഉൾപ്പെട്ടിട്ടുണ്ട്.
ചരിത്രം
കോട്ടയുടെ ഉത്ഭവം സെൻഗോകു കാലഘട്ടത്തിലേക്ക് പോകുന്നു. ഈഷോ കാലഘട്ടത്തിൽ (1504-1520) ഒഗസവാര വംശത്തിലെ ഷിമദാച്ചി സദനാഗ, ഷിനാനോ പ്രവിശ്യയിലെ ഷുഗോ ഇവിടെ ഒരു കോട്ട നിർമ്മിച്ചു. ഈ മൈനർ ബോർഡർ പോസ്റ്റിനെ ആദ്യകാലത്ത് ഫുകാഷി കാസിൽ എന്നാണ് വിളിച്ചിരുന്നത്. 1550-ൽ ഫുകാഷിയുടെ ഉപരോധത്തെത്തുടർന്ന് ടകെഡ വംശജർ ഇത് പിടിച്ചെടുത്തു. ടകെഡ ഷിംഗൻ തന്റെ റിട്ടൈനർ ബാബ നൊബുഹാരുവിനെ കാസ്റ്റലനായി നിയമിച്ചു. കൂടാതെ മാറ്റ്‌സുമോട്ടോ ബേസിൻ കീഴടക്കുന്നതിനുള്ള ടകെഡ ഫീൽഡ് ആസ്ഥാനമായിരുന്നു ഈ കോട്ട. 1582-ൽ ഒഡാ നോബുനാഗ ടകെഡ വംശത്തിന്റെ പരാജയത്തെത്തുടർന്ന് കോട്ട ഒഡാ നാഗമാസുവിനു കീഴടങ്ങി. എന്നാൽ താമസിയാതെ അത് കിസോ യോഷിമാസയിലേക്ക് പുനർനിർമ്മിച്ചു. എന്നിരുന്നാലും, 1582-ൽ ഒഡാ നൊബുനാഗയുടെ കൊലപാതകത്തോടെ, ഉസുഗി കഗെകാറ്റ്സുവിന്റെ പിന്തുണയോടെ ഒഗസവാര ഡോസെറ്റ്സുസൈ ഈ കോട്ട പിടിച്ചെടുത്തു. അദ്ദേഹത്തിന്റെ അനന്തരവൻ, ഒഗസവാര സദയോഷി പിന്നീട് ടോകുഗാവ ഇയാസുവിനോട് പ്രതിജ്ഞയെടുക്കുകയും കോട്ടയെ "മത്സുമോട്ടോ കാസിൽ" എന്ന് പുനർനാമകരണം ചെയ്യുകയും ചെയ്തു.
1590-ൽ ടൊയോട്ടോമി ഹിഡെയോഷി ഒഡവാര കീഴടക്കിയതിനെത്തുടർന്ന്, ടോകുഗാവ ഇയാസു തന്റെ പൂർവ്വിക മേഖലകളിൽ നിന്ന് കാന്റോ മേഖലയിലേക്ക് മാറ്റപ്പെട്ടു. ഇഷിക്കാവ കസുമാസയെ മാറ്റ്‌സുമോട്ടോയുടെ ചുമതല ഏൽപ്പിച്ചതിനെ തുടർന്ന് കസുമാസയും അദ്ദേഹത്തിന്റെ മകൻ യസുനാഗയും ഗോപുരവും കോട്ടയുടെ മറ്റ് ഭാഗങ്ങളും നിർമ്മിച്ചു. അതിൽ മൂന്ന് ഗോപുരങ്ങൾ ഉൾപ്പെടുന്നു: ടെൻഷു, വടക്കുപടിഞ്ഞാറുള്ള ചെറിയ യാഗുര, ഇവ രണ്ടും 1590-ൽ ആരംഭിച്ചു. വതാരി യാഗുര; താമസസ്ഥലം; ഡ്രം ഗേറ്റ്; കറുത്ത ഗേറ്റ്, സുകിമി യാഗുര, കിടങ്ങ്, ഏറ്റവും അകത്തെ ബെയ്‌ലി, രണ്ടാമത്തെ ബെയ്‌ലി, മൂന്നാം ബെയ്‌ലി, കോട്ടയിലെ സബ്‌ഫ്‌ളോറുകൾ, ഇന്നത്തെപ്പോലെ നിർമ്മിച്ചു. കോട്ട നഗരവും അതിന്റെ അടിസ്ഥാന സൗകര്യങ്ങളും സ്ഥാപിക്കുന്നതിലും അവർ പ്രധാന പങ്കുവഹിച്ചു. 1593-94 ഓടെ കോട്ടയുടെ ഭൂരിഭാഗവും പൂർത്തിയായതായി വിശ്വസിക്കപ്പെടുന്നു.
സാഹിത്യം
(In Japanese)
പുറംകണ്ണികൾ
വർഗ്ഗം:ജപ്പാനിലെ ദേശീയ നിധികൾ വർഗ്ഗം:ജപ്പാനിലെ 100 മികച്ച കോട്ടകൾ വർഗ്ഗം:ജപ്പാനിലെ ചരിത്ര സ്ഥലങ്ങൾ
ചണ്ഡീഗഢ് കോമറ്റ്സ്
ഛണ്ഡീഗഡ് കോമറ്റ്സ് (CCO) ചണ്ഡീഗഢ് ആസ്ഥാനമായ പ്രവർത്തിക്കുന്നതും ലോക സീരീസ് ഹോക്കിയിൽ കളിക്കുന്ന എട്ടു ടീമികളിലൊന്നുമായ ഒരു ഹോക്കി ടീമാണ്. പാകിസ്താൻ സ്ട്രൈക്കർ റഹാൻ ഭട്ട് ഈ ടീമിന്റെ ക്യാപ്റ്റൻ സ്ഥാനവും ഹരേന്ദ്ര സിംഗ് കോച്ച് സ്ഥാനവും വഹിക്കുന്നു. ചണ്ഡീഗഡ് കോമറ്റ്സിന്റെ സ്വദേശ സ്റ്റേഡിയം സെക്ടർ 42 സ്റ്റേഡിയമാണ്.
അവലംബം
വർഗ്ഗം:ഹോക്കി
കെ. കൃഷ്ണകുമാർ
ജീവിതരേഖ
പ്രൊഫ.വൈ. കല്യാണസുന്ദരത്തിന്റെയും ഗായിക ശാരദ കല്യാണസുന്ദരത്തിന്റെയും മകനായി തിരുവനന്തപുരത്ത് ജനിച്ചു. ബാല പ്രതിഭകൾക്കുള്ള ദേശീയ ടാലന്റ് സ്കോളർഷിപ്പ് നേടി, നെയ്യാറ്റിൻകര മോഹനചന്ദ്രന്റെ പക്കൽ നിന്ന് സംഗീതമഭ്യസിച്ചു. പിന്നീട് ചെന്നൈയിൽ ഡോ.ബാലമുരളീകൃഷ്ണയുടെ ശിഷ്യനായി.
പ്രശസ്ത കർണാടക സംഗീതജ്ഞയും ചലച്ചിത്ര പിന്നണി ഗായികയുമായ ബിന്നി കൃഷ്ണകുമാറാണ് ഭാര്യ. ബിന്നിക്കും 2012 ലെ കേരള സംഗീത നാടക അക്കാദമി പുരസ്കാരം ലഭിച്ചിരുന്നു. ഇവർക്ക് ഒരു മകളുണ്ട്.
പുറം കണ്ണികൾ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:മലയാളികളായ കർണ്ണാടകസംഗീതജ്ഞർ വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
കുര്യൻ ജോസഫ്
കുര്യൻ ജോസഫ് (born 30 November 1953) സുപ്രീം കോടതിയിലെ മുൻ   ന്യായാധിപനാണ്.
ഇന്ത്യാ ചരിത്രത്തിലെ ഏറ്റവും മികച്ച ന്യായാധിപൻമാരിൽ ഒരാളാണ് ജസ്റ്റിസ് കുര്യൻ ജോസഫ്. 1994-ൽ കേരളത്തിന്റെ അഡിഷണൽ അഡ്വക്കേറ്റ് ജനറൽ ആയി നിയമിക്കപെട്ടതോടെയാണ് അദ്ദേഹം ശ്രദ്ധിക്കപ്പെട്ടത്. 1996 ൽ സീനിയർ അഭിഭാഷക പദവി ലഭിച്ചു 2000-ൽ കേരള ഹൈക്കോടതി ജഡ്ജി ആയി നിയമിക്കപ്പെട്ടു .2010- ൽ ഹിമാചൽ പ്രദേശ് ഹൈക്കോടതി ചീഫ് ജസ്റ്റിസ് ആയി ഉയർത്തപ്പെട്ടു. 2013 മാർച്ച് 8 നു പരമോന്നത നീതിപീഠമമായ സുപ്രീംകോടതി ജഡ്ജി ആയി നിയമിക്കപ്പെട്ടു. 5 വർഷവും 8 മാസത്തിലധികവും നീണ്ടു നിന്ന സുപ്രീംകോടതിയിലെ സേവനത്തിനിടയിൽ 1036 വിധികളെഴുതി ചരിത്രം രചിച്ചു. മുതാലാഖ് അടക്കമുള്ള ചരിത്രവിധികളിൽ ഭരണഘടനാ ബെഞ്ചിന്റെ ഭാഗമായി .. 2018 ജനുവരി 8നു  ഇന്ത്യാ ചരിത്രത്തിൽ ആദ്യമായി ചീഫ് ജസ്റ്റിസിന്റെ പ്രവർത്തന ശൈലിക്കെതിരെ സുപ്രീംകോടതിയിലെ മുതിർന്ന ജഡ്ജിമാരായ ജസ്റ്റിസ്  ചെലമേശ്വർ ,ജസ്റ്റിസ്  രഞ്ജൻ ഗാഗോയി (ഇപ്പോഴത്തെ ചീഫ് ജസ്റ്റിസ് ), ജസ്റ്റിസ് മധൻ ബി ലോകുർ എന്നിവർക്കൊപ്പം വാർത്താസമ്മേളനം നടത്തി ചരിത്രത്തിൽ ഇടം പിടിച്ചു. സുപ്രീംകോടതിയുടെ പല മാറ്റങ്ങൾക്കും ഈ വാർത്ത സമ്മേളനം കാരണമായി. നർമ്മത്തിൽ ഊന്നിയ സിദ്ധികൊണ്ട് ഏറെ ശ്രദ്ധ നേടിയ ന്യയാധിപൻ ആണ് കുര്യൻ ജോസഫ് കുടുംബ വഴക്ക് പോലെയുള്ള കേസുകൾ അദ്ദേഹത്തിന്റെ ചേമ്പറിൽ വെച്ചു പലപ്പോഴും മധ്യസ്ഥതയിൽ ഒത്തു തീരുന്ന അപൂർവമായ പ്രവണത ഉണ്ടായിട്ടുണ്ട്. ഒരു കുടുംബവഴക്ക് ഒത്തു തീർത്തതിന്റെ ഭാഗമായി തന്റെ മാതാപിതാക്കളെ ഒരുമിപ്പിച്ച അദ്ദേഹത്തിന് അവരുടെ കുട്ടി നൽകിയ ഗ്രീറ്റിങ് കാർഡ് അദ്ദേഹം വിധി ന്യായത്തിൽ ഉൾപെടുത്തുകയുണ്ടായി.
അവലംബങ്ങൾ
വർഗ്ഗം:1953-ൽ ജനിച്ചവർ വർഗ്ഗം:കേരള ഹൈക്കോടതി ജഡ്ജിമാർ വർഗ്ഗം:കേരളത്തിലെ രാഷ്ട്രീയപ്രവർത്തകർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:മലയാളികൾ വർഗ്ഗം:എറണാകുളം ജില്ലയിൽ ജനിച്ചവർ
ഷാ അബ്ദുൽ അസീസ്
പത്തൊമ്പതാം നൂറ്റാണ്ടിന്റെ തുടക്കത്തിൽ ദില്ലിയിൽ ജീവിച്ചിരുന്ന നക്ഷബന്ധി സൂഫി സരണിയിൽ പെട്ട ഒരു ഇസ്ലാമികപണ്ഡിതനായിരുന്നു ഷാ അബ്ദുൽ അസീസ് (ജീവിതകാലം: 1745- 1823 ) (المحدث شاه عبدالعزيز دهلاوي). തന്റെ പിതാവായിരുന്ന ഷാ വാലിയുള്ള ഖാന്റെ പാത പിന്തുടർന്ന ഇദ്ദേഹം മുഗൾ ദില്ലിയിലെ ഉപരിവർഗ്ഗം പിന്തുടർന്നിരുന്ന സാമ്പ്രദായിക ഇസ്ലാമികമാർഗ്ഗത്തെ എതിർക്കുകയും മൗലിക ഇസ്ലാമികചര്യക്കുവേണ്ടി വാദിക്കുകയും ചെയ്തു.
ഇസ്ലാം മതവിശ്വാസികളല്ലാത്തവരോടും പ്രത്യേകിച്ച് അന്ന് ദില്ലിയിൽ വാസമുറപ്പിച്ചിരുന്ന ബ്രിട്ടീഷുകാരോടും ഒത്തൊരുമിച്ചു പോകാൻ അബ്ദുൽ അസീസ് ആഹ്വാനം ചെയ്തിരുന്നു. ഇംഗ്ലീഷുകാർ മനുഷ്യക്കുരങ്ങിന്റെയും ശ്രീലങ്കൻ സ്ത്രീകളുടെയും അല്ലെങ്കിൽ പന്നികളുടെയും സന്തതികളാണെന്ന ഒരു വിശ്വസം ഡെൽഹിക്കാർക്കിടയിലുണ്ടായിരുന്നു. ഖുറാനിലും ഹദീസുകളിലുമുള്ള വിവരങ്ങളനുസരിച്ച് ഈ വിശ്വാസം ശരിയല്ലെന്ന് കാണിച്ചുകൊണ്ട് ഷാ അബ്ദുൽ അസീസ്(റ) ഒരു ഫത്വ പുറപ്പെടുവിക്കുക വരെ ചെയ്തിരുന്നു. മദ്യവും പന്നിയും വിളമ്പുന്നില്ലെങ്കിൽ അവരോടൊപ്പം ഭക്ഷണം പങ്കുവച്ചു കഴിക്കുന്നതിലും തെറ്റില്ലെന്നും അദ്ദേഹം പറഞ്ഞിരുന്നു. ഇംഗ്ലീഷുകാർക്കു കീഴിൽ ജോലി ചെയ്യുന്നതിലും യാതൊരു തെറ്റുമില്ലെന്ന് അദ്ദേഹം സമർത്ഥിച്ചു. ബ്രിട്ടീഷ് റെസിഡന്റിന്റെ അസിസ്റ്റന്റും പിൽക്കാല റെസിഡന്റുമായിരുന്ന വില്യം ഫ്രേസറുമായി നല്ല ചങ്ങാത്തവും പുലർത്തിയിരുന്നു.
തന്റെ പിതാവടക്കമുള്ള നക്ഷ്ബന്ദിയ വിഭാഗക്കാർ സംഗീതത്തോട് എതിർപ്പ് പുലർത്തിയിരുന്നെങ്കിലും ഷാ അബ്ദുൽ അസീസ് സംഗീതത്തോട് ആഭിമുഖ്യം പുലർത്തിയിരുന്നു എന്ന പ്രത്യേകതയുണ്ട്.
മുഗൾ പ്രഭുക്കൻമാർ ചിശ്ത്തിയ മാർഗ്ഗം പിന്തുടർന്നപ്പോൾ മദ്ധ്യവർഗ്ഗക്കാരായ പഞ്ചാബി കച്ചവടക്കാരായിരുന്നു ഷാ അബ്ദുൽ അസീസിന്റെ പിന്നണിയിലുണ്ടായിരുന്നത്. കച്ചവടവുമായി ബന്ധപ്പെട്ട നിരവധി ഫത്വകൾ ഷാ അബ്ദുൽ അസീസ് പുറത്തിറക്കിയിരുന്നതിനാൽ ഈ സമൂഹത്തിന് അദ്ദേഹവുമായുള്ള ബന്ധം ദൃഢമായിരുന്നു. ഡെൽഹിയിലെ മൗലികവാദത്തിലൂന്നിയ നിരവധി മദ്രസകൾ ഇവരുടെ ധനസഹായം കൊണ്ട് പ്രവർത്തിച്ചിരുന്നു. എല്ലാ അനിസ്ലാമികഘടകങ്ങളെയും പിഴുതുമാറ്റി ഒരു ഇസ്ലാമികസമൂഹം സൃഷ്ടിക്കണമെന്ന് ഈ മദ്രസകൾ പഠിപ്പിച്ചിരുന്നു.
ഗ്രന്ഥങ്ങൾ
വർഗ്ഗം:ഇസ്ലാമികപണ്ഡിതർ വർഗ്ഗം:സൂഫികൾ
ഇന്ത്യൻ കരാർ നിയമം 1872
ഇന്ത്യയിൽ കരാറുമായി ബന്ധപ്പെട്ട നിയമസംഹിതിയാണ് ഇന്ത്യൻ കരാർ നിയമം, 1872. 1872 സെപ്റ്റംബർ 1ന് ഇന്ത്യയിൽ നിലവിൽ വന്ന ഇന്ത്യൻ കരാർ നിയമം ജമ്മു കശ്മീർ ഒഴികെയുള്ള രാജ്യത്തെ മുഴുവൻ സംസ്ഥാനങ്ങൾക്കും കേന്ദ്ര ഭരണ പ്രദേശങ്ങൾക്കും ബാധകമാണ്. . ഇന്ത്യൻ കരാര നിയമത്തിൽ 238 വകുപ്പുകളാണുള്ളത്. ഇതിലെ 76 മുതൽ 123 കൂടിയ വകുപ്പുകൾ 1930-ലെ Sales of Goods Act നിയമം വന്നതിനാൽ റദ്ദാക്കപ്പെട്ടിട്ടുണ്ട്. മുമ്പുണ്ടായിരുന്ന 239 മുതൽ 266 കൂടിയ വകുപ്പുകൾ Indian Partnership Act 1932 നിയമമായതോടെ റദ്ദാക്കപ്പെട്ടിട്ടുണ്ട്.
ചരിത്രം
1861ൽ ബ്രിട്ടീഷ് ഇന്ത്യയുടെ കീഴിലുണ്ടായിരുന്ന മൂന്നാമത് നിയമ കമ്മീഷനാണ് 1866ൽ ഇന്ത്യൻ കരാർ നിയമത്തിൻറെ കരട് രൂപം തയ്യാറാക്കിയത്. അങ്ങനെ ഉണ്ടാക്കപ്പെട്ടിട്ടുള്ള കരട് നിയമം 1872ലെ ഒൻപതാം ആക്ട്‌ ആയി 1872 ഏപ്രിൽ 25ന് അംഗീകരിക്കപ്പെടുകയും 1872 സെപ്റ്റംബർ 1ന് പ്രാബല്യത്തിൽ വരുകയുമാണുണ്ടായത്.
സന്ദർഭങ്ങൾ
ദൈനം ദിന ജീവിതത്തിൽ നാം അറിഞ്ഞും അറിയാതെയും പല വിധ കരാറുകളിൽ ഏർപ്പെടുന്നുണ്ട്. കടയിൽ നിന്നും സാാധനങ്ങൾ വാങ്ങുമ്പോൾ, വാഹനത്തിൽ യാത്ര ചെയ്യുമ്പോൾ, തുടങ്ങി നിത്യ ജീവിതത്തിലെ എല്ലാ മേഖലയിലും പ്രത്യക്ഷമായോ പരോക്ഷമായോ ഉള്ളതും നിയമപരമായും അല്ലാത്തതുമായ വിവിധങ്ങളായ കരാറുകളിൽ ഏർപ്പെടുന്നുണ്ട്.
നിർവ്വചനങ്ങൾ
ഇതിലെ Interpretation Clause - ൽ നിർദ്ദേശം (offer), സ്വീകരിക്കൽ (acce[ptance), എഗ്രിമെന്റ് (agreement), കരാർ (contract)തുടങ്ങിയവ നിർവ്വചിക്കുന്നുണ്ട്. ഇന്ത്യൻ കരാർ നിയമത്തിലെ 2(h) വകുപ്പ് പ്രകാരം, "കരാർ" എന്നത് രണ്ടോ അതിലധികമോ ആളുകൾ തമ്മിലുള്ള നിയമസാധുതയുള്ളതും പരസ്പര കടമയോടുകൂടിയുള്ളതുമായ ഉടമ്പടിയാണ്.
വകുപ്പുകൾ/സെക്ഷനുകൾ
ആകെ 266 (നിലവിൽ 238) വകുപ്പുകൾ/സെക്ഷനുകൾ ഉൾക്കൊള്ളുന്ന ഇന്ത്യൻ കരാർ നിയമം, കരാറുമായി ബന്ധപെട്ട നിയമകാര്യങ്ങളുടെ അനന്തസാദ്ധ്യതകളെകുറിച്ച് ചർച്ചചെയ്യപ്പെട്ടതാണ്.
കരാറുകൾ
നിയമ സാധുതയെ അടിസ്ഥാനമാക്കി കരാറുകളെ രണ്ടായി തിരിക്കാം. നിയമ പ്രാബല്യമുള്ളതും അല്ലാത്തതും. ഉദാഹരണമായി "എ" "ബി" യെ തന്റെ വീട്ടിലേക്ക് ഒരു ടീ പാർട്ടിക്കായി വിളിക്കുന്നു. "ബി" ക്ഷണം സ്വീകരിക്കുന്നു.ഇത് ഒരു സോഷ്യൽ എഗ്രിമെന്റ് മാത്രമാണ്. ഇത് നിയമം അംഗീകരിക്കുന്ന കരാർ അല്ല. അതിനാൽ തന്നെ "എ" അത്തരം ഒരു പാർട്ടി നടത്തിയില്ലെങ്കിൽ "ബി" യ്ക്ക് ആയത് നടപ്പാക്കിക്കിട്ടുവാൻ സാധിക്കുകയില്ല. നേരെ മറിച്ച് "എ" തന്റെ കാർ "ബി" എന്നയാൾക്ക് വിൽക്കുവാൻ തയ്യാറാണെന്ന് "ബി" യെ അറിയിക്കുന്നു. "ബി" ഈ നിർദ്ദേശം സ്വീകരിക്കുന്നതോടൊപ്പം ഒരു എഗ്രിമെന്റ് നിലവിൽ വരുന്നു. ഈ എഗ്രിമെന്റ് നിയമം അംഗീകരിക്കുന്നതും നടപ്പാക്കിക്കിട്ടുന്നതിനു നിയമ പ്രകാരം അവകാശമുള്ളതാണ്.
നിയമ പ്രാബല്യമുള്ള കരാറുകൾ
നിയമ സാധുതയുള്ള കരാറുകൾക്ക് താഴെ പറയുന്ന വസ്തുതകൾ നിർബന്ധമാണ്.
അവലംബം
വർഗ്ഗം:ഇന്ത്യയിലെ നിയമങ്ങൾ
കുഞ്ഞാലി കോട്ട
കോഴിക്കോട് രാജ്യത്തെ അകലാപ്പുഴ തീരത്ത് കുഞ്ഞാലി ഒന്നാമൻ പണിതീർത്ത വ്യാപാര സമുച്ചയവും നാവിക കേന്ദ്രവുമായിരുന്നു അകലാപ്പുഴ കുഞ്ഞാലി കോട്ട. തുടരെയുണ്ടാകുന്ന പോർച്ചുഗീസ് ആക്രമണങ്ങളെ പ്രതിരോധിക്കാനായി മരക്കാർ പടയുടെ ആസ്ഥാനമായിരുന്നു പൊന്നാനിയിൽ നിന്നും കോഴിക്കോട്ടേക്ക്  കുഞ്ഞാലി ഒന്നാമനും 1524 ന് ശേഷം സംഘവും ആവാസം മാറ്റിയതിനെ തുടർന്നാണ് ഈ കേന്ദ്രം കെട്ടിപ്പടുക്കുന്നത്. കോട്ടയുടെ ഘടനയെ പറ്റിയോ രൂപഭാവ ഭേദങ്ങളെ കുറിച്ചോ ഉള്ള കൃത്യമായ വിവരണം ലഭ്യമല്ലെങ്കിലും കോട്ടയോട് ചേർന്ന് ഒരാവസ പട്ടണം രൂപീകരിക്കപ്പെട്ടിരിക്കാനുള്ള സാധ്യത തള്ളി കളയാനാവില്ല. 1574 ഇൽ കുഞ്ഞാലി മൂന്നാമൻ വടക്കേക്കരയിലെ കോട്ട പുഴയോരത്ത് പുതിയ കോട്ട സമുച്ഛയം നിർമ്മിക്കുകയും ആവാസ കേന്ദ്രം മാറ്റുകയും ചെയ്തതോടെ അകലാപ്പുഴ കോട്ട കാലഹരണപ്പെടുകയും വിസ്മൃതിയിൽ ആവുകയും ചെയ്തു
അവലംബം
വിഭാഗം:കേരളത്തിലെ കോട്ടകൾ വർഗ്ഗം:കേരളത്തിലെ ചരിത്രപ്രധാനമായ കോട്ടകൾ വർഗ്ഗം:കുഞ്ഞാലി മരക്കാർ
മിന്മിനി
ഒരു തെന്നിന്ത്യൻ ചലച്ചിത്രപിന്നണിഗായികയാണ്‌ മിന്മിനി. റോജ എന്ന തമിഴ് ചിത്രത്തിലെ എ.ആർ. റഹ്മാന്റെ കന്നി സംഗീതസം‌രംഭമായ "ചിന്ന ചിന്ന ആസൈ.." എന്നു തുടങ്ങുന്ന ഗാനം ആലപിച്ചതിലൂടെയാണ്‌ പ്രശസ്തിയിലേക്ക് വളർന്നത്. മലയാളിയാണെങ്കിലും മിന്മിനിയുടെ മികച്ച സംഭാവനകൾ എ.ആർ. റഹ്മാനും ഇളയരാജയും സംഗീതം നൽകിയ തമിഴ് ഗാനങ്ങളിലൂടെയാണ്‌. മലയാളചിത്രമായ കിഴക്കുണരും പക്ഷിയിലെ സൗപർണികാമൃത..., കുടുംബസമേതത്തിലെ ഊഞ്ഞാൽ ഉറങ്ങി..., നീലരാവിൽ... എന്നിവ മലയാള ഹിറ്റുഗാനങ്ങളിൽ ഉൾപ്പെടുന്നു. കറുത്തമ്മ (1994), തേവർമകൻ (1992) എന്നീ ഹിറ്റു ചിത്രങ്ങളിലേ ഗാനങ്ങളും ഇവർ ആലപിച്ചു.
1993-ൽ ലണ്ടനിലെ ഒരു സ്റ്റേജ് ഷോയ്ക്കിടെ ശബ്ദം നഷ്ടപ്പെട്ടശേഷം 2014-ഓടെ ശബ്ദം ശരിയായി തിരികെ സിനിമാസംഗീതമേഖലയിൽ തിരിച്ചെത്തി.
അവലംബം
വർഗ്ഗം:1970-ൽ ജനിച്ചവർ വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ വർഗ്ഗം:മലയാളചലച്ചിത്രപിന്നണിഗായകർ വർഗ്ഗം:തമിഴ് ചലച്ചിത്രപിന്നണിഗായകർ വർഗ്ഗം:ഗാനമേളകൾ
നിതീഷ് നായിക്
ഒരു ഇന്ത്യൻ കാർഡിയോളജിസ്റ്റാണ് നിതീഷ് നായിക്. ഹൃദയ സംബന്ധമായ അസുഖങ്ങളിൽ വൈദഗ്ദ്ധ്യം നേടിയ അദ്ദേഹം എയിംസിലെ ഒരു അഡീഷണൽ പ്രൊഫസറാണ്. വൈദ്യശാസ്ത്രരംഗത്തെ സമഗ്ര സംഭാവനകളെ പരിഗണിച്ച് 2014 ൽ ഇന്ത്യാ ഗവൺമെന്റ് അദ്ദേഹത്തെ ഇന്ത്യയുടെ നാലാമത്തെ പരമോന്നത സിവിലിയൻ അവാർഡായ പത്മശ്രീ നൽകി ആദരിച്ചു.. അദ്ദേഹം മൻമോഹൻ സിങ്ങിനെയും, സോണിയ ഗാന്ധിയേയും ഇന്ത്യയിലെ ലഷ്കർ-ഇ-തോയ്ബയുടെ പ്രവർത്തകനായ അബ്ദുൾ കരീം തുണ്ടയേയും ചികിൽസിച്ചതായി പറയപ്പെടുന്നു.
ശൂൽപനേശ്വർ വന്യജീവി സങ്കേതം
ഗുജറാത്ത് സംസ്ഥാനത്ത്, നർമ്മദ നദിയുടെ തീരത്തായി സത്പുര മലനിരകളിൽ സ്ഥിതിചെയ്യുന്ന 607.7 കിലോമീറ്റർ 2 (234.6 ചതുരശ്ര മൈൽ) വലിപ്പമുള്ള ഒരു സംരക്ഷിത പ്രദേശമാണ് ശൂൽപനേശ്വർ വന്യജീവി സങ്കേതം. മധ്യപ്രദേശുമായും മഹാരാഷ്ട്രയുമായും ഇത് ഒരു പൊതു അതിർത്തി പങ്കിടുന്നു. മിശ്രിത വരണ്ട ഇലപൊഴിയും വനം, നദീതീര വനം, ഈർപ്പമുള്ള തേക്ക് വനത്തിന്റെ കുറച്ച് ഭാഗങ്ങൾ, കാർഷിക മേഖലകൾ, രണ്ട് ജലസംഭരണികൾ എന്നിവ ഇതിൽ ഉൾപ്പെടുന്നു. 1982 ലാണ് ഇത് സ്ഥാപിതമായത്.
ജന്തുജാലം
സ്ലോത്ത് കരടിയുടെ സംരക്ഷണത്തിനായാണ് ഈ സങ്കേതം തുടക്കത്തിൽ സ്ഥാപിക്കപ്പെട്ടത്. 1991 ൽ ഇവിടെ തുരുമ്പൻപൂച്ചയെ കണ്ടെത്തി.
വിവിധതരം ആമകൾ, ഉടുമ്പ്, മലമ്പാമ്പ്, വലിയ മണ്ണൂലി(Red Sand Boa), വെള്ളിക്കെട്ടൻ, ചേനത്തണ്ടൻ, കൂടാതെ വിവിധയിനം പല്ലികൾ എന്നിവ ഇവിടെ കാണപ്പെടുന്നു. എണ്ണത്തിൽ കുറവാണെങ്കിലും മഗ്ഗർ മുതലയും ഇവിടയുണ്ട്. തവളകളിൽ രാമനെല്ല സ്പീഷീസ്, ഏഷ്യൻ കോമൺ ടോഡ്, മാർബിൾഡ് ടോഡ്, ഇന്ത്യൻ സ്കിപ്പിംഗ് ഫ്രോഗ്, ഇന്ത്യൻ ട്രീ ഫ്രോഗ്, ഗ്രീൻ പോണ്ട് ഫ്രോഗ്, ഇന്ത്യൻ ബുൾഫ്രോഗ്, ക്രിക്കറ്റ് ഫ്രോഗ് മുതലായവ ഇവിടെ കണ്ടെത്തിയതായി രേഖപ്പെടുത്തിയിട്ടുണ്ട്. 2017-ൽ ഇവിടെ ചെന്നായയുടെ(Indian Grey Wolf) സാന്നിധ്യവും അപ്രതീക്ഷിതമായി കണ്ടെത്തി.
ദി സ്റ്റോറി ഓഫ് തം ആൻഡ് കാം
ഒരു പുരാതന വിയറ്റ്നാമീസ് യക്ഷിക്കഥയാണ് ദി സ്റ്റോറി ഓഫ് തം ആൻഡ് കാം (വിയറ്റ്നാമീസ്: Truyện Tấm Cám). കഥയുടെ ആദ്യഭാഗം യൂറോപ്യൻ നാടോടി കഥയായ സിൻഡ്രെല്ലയുമായി വളരെ സാമ്യമുള്ളതാണ്.
ശൂൽപനേശ്വർ വന്യജീവി സങ്കേതം
ജന്തുജാലം
ഇവിടെ കണ്ടുവരുന്ന സസ്തനികളിൽ പുള്ളിപ്പുലി, പുലിപ്പൂച്ച, റീസസ് കുരങ്ങ്, ഉല്ലമാൻ, കേഴമാൻ, ഈനാമ്പേച്ചി, മരപ്പട്ടി, കാട്ടുനായ്ക്കൾ എന്നിവ ഉൾപ്പെടുന്നു. മലയണ്ണാൻ, കടുവ മുതലായവ പ്രാദേശികമായി വംശനാശം സംഭവിച്ച സസ്തന ജീവികളാണ്.
ദി സ്റ്റോറി ഓഫ് തം ആൻഡ് കാം
ജനകീയ സംസ്കാരത്തിൽ
നിരവധി വിയറ്റ്നാമീസ് യൂട്യൂബർമാരും പരസ്യദാതാക്കളും യക്ഷിക്കഥയുടെ പാരഡികൾ പരാമർശിക്കുന്നു അല്ലെങ്കിൽ സൃഷ്ടിക്കുന്നു. Tam Cam: the Untold Story എന്ന് പേരിട്ടിരിക്കുന്ന കഥയുടെ ഒരു ചലച്ചിത്രാവിഷ്കാരം Ngô Thanh Vân നിർമ്മിക്കുകയും 2016 ഓഗസ്റ്റ് 19-ന് വിയറ്റ്നാമിൽ റിലീസ് ചെയ്യുകയും ചെയ്തു. ചിത്രത്തിന്റെ തീം ഗാനമായ Bống bống bang bang യുട്യൂബിൽ നൂറുകണക്കിന് ദശലക്ഷക്കണക്കിന് കാഴ്ച്ചകൾ നേടി.
ശൂൽപനേശ്വർ വന്യജീവി സങ്കേതം
ജന്തുജാലം
വൻതത്ത, കാട്ടുകോഴി, ചുവന്ന കാട്ടുകോഴി, ചുട്ടിപ്പരുന്ത്, പ്രാപ്പിടിയൻ, കുരുവികൾ, മൂങ്ങ, നാട്ടുവേഴാമ്പൽ എന്നിവ ഉൾപ്പെടെയുള്ള പക്ഷികൾ ഇവിടെ കാണപ്പെടുന്നു.
ഗതാഗതം
രാജ്പിപ്ല, ചാനോദ്, ദാഭോയ് എന്നിവിടങ്ങളിലേക്ക് ബസ്സുകൾ ലഭ്യമാണ്. സർദാർ സരോവർ ഡാം പ്രദേശത്തേക്ക് സ്വകാര്യ വാഹനത്തിൽ എത്തിച്ചേരാം. വന്യജീവിസങ്കേതത്തിനുള്ളിലേക്ക് പൊതുജനങ്ങൾക്കായി ടിക്കറ്റ് നിരക്കിൽ ചെറിയ ബസ്സുകൾ ഉണ്ട്. ചെക്ക്പോസ്റ്റിൽ പണമടച്ച് സ്വകാര്യ വാഹനങ്ങൾക്കും വനത്തിനുള്ളിൽ പ്രവേശിക്കാം.
ദി സ്റ്റോറി ഓഫ് തം ആൻഡ് കാം
രാജാവിനെ വിവാഹം കഴിക്കുന്നതിന് മുമ്പുള്ള തമ്മിന്റെ ജീവിതം
രണ്ട് അർദ്ധ സഹോദരിമാരെക്കുറിച്ചാണ് കഥ; മൂത്തവന്റെ പേര് ടാം (പൊട്ടിച്ച അരി) എന്നും ഇളയവളുടെ പേര് കാം (അരി തവിട്) എന്നാണ്. ടാമിന്റെ അമ്മ നേരത്തെ മരിക്കുകയും അവളുടെ അച്ഛൻ വീണ്ടും വിവാഹം കഴിക്കുകയും ചെയ്തു. കാമിന്റെ അമ്മയായ രണ്ടാനമ്മയ്‌ക്കൊപ്പമാണ് ടാം താമസിക്കുന്നത്. രണ്ടാനമ്മ ക്രൂരതയിൽ ആനന്ദം അനുഭവിക്കുന്നവളാണ്. കൂടാതെ വീട്ടുജോലികളെല്ലാം ടാമിനെ ചെയ്യാൻ പ്രേരിപ്പിക്കുന്നു അതേസമയം കാമിന് ഒന്നും ചെയ്യേണ്ടതില്ല.
ശൂൽപനേശ്വർ വന്യജീവി സങ്കേതം
ഗതാഗതം
റെയിൽ മാർഗം: ഏറ്റവും അടുത്തുള്ള റെയിൽവേ സ്റ്റേഷനാണ് ഭാറൂച്ച്.
ദി സ്റ്റോറി ഓഫ് തം ആൻഡ് കാം
രാജാവിനെ വിവാഹം കഴിക്കുന്നതിന് മുമ്പുള്ള തമ്മിന്റെ ജീവിതം
ഒരു ദിവസം, രണ്ടാനമ്മ ടാമിനോടും കാമിനോടും "ടെപ്" (കരിഡിന, ചെമ്മീനിന്റെ ഉഷ്ണമേഖലാ ജനുസ്സ്) പിടിക്കാൻ വയലിലേക്ക് പോകാൻ പറയുന്നു, ആർക്കെങ്കിലും ഏറ്റവും കൂടുതൽ പിടിക്കുന്നവർക്ക് ഒരു പുതിയ ചുവന്ന യം (വിയറ്റ്നാമീസ് പരമ്പരാഗത ബോഡിസ്) നൽകാമെന്ന് വാഗ്ദാനം ചെയ്യുന്നു. ടാം ഉടൻ തന്നെ അവളുടെ കൊട്ട നിറയ്ക്കുന്നു, കാം വെള്ളത്തിൽ കളിക്കുകയും ഒന്നും പിടിക്കാതിരിക്കുകയും ചെയ്യുന്നു. തന്റെ സഹോദരിക്ക് യഥാർത്ഥത്തിൽ ചുവന്ന യമം ലഭിക്കാൻ അവസരമുണ്ടെന്നും ആ ദിവസം ഏതാണ്ട് പൂർത്തിയായെന്നും മനസ്സിലാക്കിയ കാം, ടാമിന്റെ ജോലി അട്ടിമറിക്കാനുള്ള പദ്ധതിയുമായി വരുന്നു. കാം മൂത്ത സഹോദരിയോട് മുടി കഴുകാൻ പറയുന്നു, എല്ലാ കരിദിനങ്ങളെയും പിടിച്ച് മുടി ഇത്ര ചെളിയായാൽ രണ്ടാനമ്മ അവളെ ശകാരിക്കുമെന്ന് പറഞ്ഞു, ടാം അനുസരിക്കുന്നു. ടാം അവളുടെ തലമുടി കഴുകിക്കൊണ്ടിരിക്കുമ്പോൾ, കാം ടാമിന്റെ കൊട്ടയിൽ നിന്ന് ചെമ്മീൻ മുഴുവൻ അവളുടെ വീട്ടിലേക്ക് മാറ്റി വീട്ടിലേക്ക് പോകുന്നു.
പുറംകണ്ണികൾ
വർഗ്ഗം:നാടോടിക്കഥകൾ
ശൂൽപനേശ്വർ വന്യജീവി സങ്കേതം
ഗതാഗതം
വിമാനമാർഗ്ഗം: ഏറ്റവും അടുത്തുള്ള വിമാനത്താവളം വഡോദരയിലാണ്.
അവലംബം
വർഗ്ഗം:പശ്ചിമഘട്ടത്തിലെ വന്യജീവി സങ്കേതങ്ങൾ വർഗ്ഗം:ഗുജറാത്തിലെ വന്യജീവി സങ്കേതങ്ങൾ
ദക്ഷിണാമൂർത്തേ
മുത്തുസ്വാമി ദീക്ഷിതർ സംസ്കൃതഭാഷയിൽ രചിച്ചിരിക്കുന്ന ഒരു കൃതിയാണ് ദക്ഷിണാമൂർത്തേ. ശങ്കരാഭരണം രാഗത്തിൽ മിശ്ര ഝമ്പ താളത്തിലാണ്   ഈ കൃതി ചിട്ടപ്പെടുത്തിയിരിക്കുന്നത്.
പല്ലവി
ദക്ഷിണാമൂർത്തേ വിദലിത ദാസാർത്തേ ചിദാനന്ദസ്ഫൂർത്തേ സദാമൗനകീർത്തേ
അനുപല്ലവി
അക്ഷയസുവർണ വടവൃക്ഷമൂലസ്ഥിതേ രക്ഷമാം സനകാദി രാജയോഗീസ്തുതേ രക്ഷിതസദ്ഭക്തേ ശിക്ഷിതദുര്യുക്തേ അക്ഷരാനുരക്തേ അവിദ്യാവിരക്തേ
ചരണം
നിഖില സംശയഹരണ നിപുണതരയുക്തേ നിർവികൽപസമാധി നിദ്രാപ്രസക്തേ അകണ്ഡൈകരസപൂർണ്ണാരൂഢശക്തേ അപരോക്ഷ നിത്യബോധാനന്ദമുക്തേ സുഖതരപ്രവൃത്തേ സ്വാജ്ഞാന നിവൃത്തേ സ്വഗുരുഗുഹോത്പത്തേ സ്വാനുഭോഗതൃപ്തേ
പുറത്തേക്കുള്ള കണ്ണികൾ
വർഗ്ഗം:മുത്തുസ്വാമി ദീക്ഷിതർ ചിട്ടപ്പെടുത്തിയ കൃതികൾ വർഗ്ഗം:സംസ്കൃതം ഭാഷയിൽ ചിട്ടപ്പെടുത്തിയ സംഗീതകൃതികൾ വർഗ്ഗം:ശങ്കരാഭരണം രാഗത്തിൽ ചിട്ടപ്പെടുത്തിയ കൃതികൾ വർഗ്ഗം:മിശ്ര ഝമ്പ താളത്തിൽ ചിട്ടപ്പെടുത്തിയ കർണ്ണാടകസംഗീതകൃതികൾ
പുള്ളിച്ചുണ്ടൻ താറാവ്
പുള്ളിച്ചുണ്ടൻ താറാവ്   അഥവാ പാത്തയെരണ്ടയെ ഇംഗ്ലീഷിൽ Indian Spot-billed Duck എന്നാണ് പറയുന്നത്. മൂന്ന് ഉപവിഭാഗങ്ങളിൽ ഒന്നാണിത്. കിഴക്കൻ പുള്ളിച്ചുണ്ടൻ താറാവും ബർമ്മീസ് പുള്ളിച്ചുണ്ടൻ താറാവും ആണ് മറ്റു രണ്ട് ഉപവിഭാഗങ്ങൾ.
ഇത് തദ്ദേശീയമാണ്. പാകിസ്താനും ഭാരതവും തൊട്ട് ജപ്പാന്റെ തെക്കുഭാഗം വരെ കാണപ്പെടുന്നു.
55-63 സെ.മീ നീളവും 83-95 സെ.മീ. ചിറകകുകളുടെ നീളവും 790-1500 പൌണ്ട് തൂക്കവും ഉണ്ടാകാറുണ്ട്. ഇവ പൊതുവെ ചാര നിറമുള്ളവയാണ്. നരച്ച തലയും അറ്റം മഞ്ഞനിറമുള്ള കറുത്ത കൊക്കുകളും ഉള്ളവയാണ്.കൺതടവും മൂർദ്ധാവുംകറുപ്പും ചിലപ്പോൾതവിട്ടു നിറവുമാൺ.തൂവലും വാലും ചേരുന്നിടത്ത് വെള്ള് നിറമുണ്ട്.
ഇവ ശുദ്ധജല തടാകങ്ങളിലും ചതുപ്പുകളിലുമാണ് കാണുന്നത്. മുങ്ങിത്തപ്പി സസ്യങ്ങളെയാണ് ഭക്ഷിക്കുന്നത്. സന്ധ്യക്കും രാത്രിയിലുമാണ് ഇരതേടുന്നത്. വെള്ളത്തിനടുത്ത് കരയിലാണ് കൂടുണ്ടാക്കുന്നത്. 8-14 മുട്ടകളിടും.
അവലംബം
വർഗ്ഗം:താറാവുകൾ
ഊർമ്മിള സിംഗ്
ഇന്ത്യയിലെ ഒരു പ്രമുഖ വനിതാ രാഷ്ട്രീയ പ്രവർത്തകയും ഇന്ത്യൻ നാഷണൽ കോൺഗ്രസ് നേതാവുമാണ് ഊർമ്മിള സിംഗ് (Urmila Singh). 2010 ജനുവരി 25മുതൽ ഹിമാചൽ പ്രദേശ് ഗവർണ്ണറായിരുന്നു..
ആദ്യകാല ജീവിതം
ഇപ്പോഴത്തെ ഛത്തിസ്ഗഢ് സംസ്ഥാനത്തിന്റെ ഭാഗമായ റായ്പൂർ ജില്ലയിലെ ഫിങ്കേശ്വർ ഗ്രാമത്തിൽ 1946 ഓഗസ്റ്റ് ആറിന് ജനനം. സ്വതന്ത്ര സമര സേനാനി രാജാ നട്‌വർ സിങ്ങിന്റെ പൗത്രിയാണ്. ഇദ്ദേഹത്തെ ബ്രിട്ടീഷ് ഭരണകാലത്ത് തൂക്കിലേറ്റുകയായിരുന്നു. മധ്യപ്രദേശ് എംഎൽഎയും കോൺഗ്രസ് നേതാവുമായ വീരേന്ദ്ര ബഹദുർ സിങ്ങിനെയാണ് വിവാഹം ചെയ്തത്. പാർലമെന്റംഗമായിരുന്ന് റാണി ശ്യം കുമാരിയുടെ മകനാണ് ഇദ്ദേഹം.
രാഷ്ട്രീയ ജീവിതം
ഭർത്താവിന്റെ മരണത്തോടെയാണ് രാഷ്ട്രീയ പ്രവർത്തനത്തിലേക്ക് ഇറങ്ങിയത്. അദ്ദേഹം പ്രതിനിധീകരിച്ചിരുന്ന അസംബ്ലി നിയോജക മണ്ഡലത്തിൽ നിന്ന് വിജയിച്ച് മധ്യപ്രദേശ് നിയമസഭയിൽ എത്തി. 1993 മുതൽ 1995 വരെ ക്ഷീര വികസന മന്ത്രിയായി. 1998 മുതൽ 2003 വരെ സാമൂഹ്യ ക്ഷേമ, ഗോത്ര ക്ഷേമ മന്ത്രിയായി. 1996 മുതൽ 1998 വരെ മധ്യപ്രദേശ് കോൺഗ്രസ്സിന്റെ അധ്യക്ഷയായിരുന്നു. 2001ൽ ഛത്തിസ്ഗഢ് സംസ്ഥാന രൂപീകരിച്ചപ്പോൾ ഊർമ്മിള സിങ് പ്രതിനിധാനം ചെയ്ത നിയോജക മണ്ഡലം പുതിയ സംസ്ഥാനത്തിന്റെ ഭാഗമായി. ഇതോടെ, സ്വാഭാവികമായി ആദ്യ ഛത്തിസ്ഗഢ് അസംബ്ലിയിൽ അംഗമായി. 2008ൽ നടന്ന അസംബ്ലി തിരഞ്ഞെടുപ്പിൽ പരാജയപ്പെട്ടു. ഇതോടെ കോൺഗ്രസ് നേതൃത്വം നൽകിയിരുന്ന കേന്ദ്ര സർക്കാർ ഇവരെ 2010ൽ ഹിമാചൽ പ്രദേശ് ഗവർണ്ണറായി നിയോഗിച്ചു. 2010 ജനുവരി 25ന് ഗവർണ്ണറായി സ്ഥാനമേറ്റു.
അവലംബം
വർഗ്ഗം:ഇന്ത്യയിലെ വനിതാ ഗവർണർമാർ വർഗ്ഗം:1946-ൽ ജനിച്ചവർ
നായർ പട്ടാളം
നായർ പട്ടാളം ഇന്ത്യയിലെ തിരുവിതാംകൂർ രാജ്യത്തിൻറെ സൈന്യമായിരുന്നു. ഹൈന്ദവ വിഭാഗത്തിലെ നായന്മാരായിരുന്നു ഈ പടയുടെ അംഗങ്ങൾ. മാർത്താണ്ഡ വർമ്മ (1706–1758) രാജാവിൻറെ അംഗരക്ഷകരെ തിരുവിതാംകൂർ നായർ പട്ടാളം (ട്രാവൻകൂർ നായർ ആർമി) എന്നാണ് വിളിച്ചിരുന്നത്. തിരുവിതാംകൂർ, കൊച്ചി, സാമൂതിരി തുടങ്ങിയ രാജവംശങ്ങൾക്ക് അവരുടേതായ നായർ പടകൾ ഉണ്ടായിരുന്നു. ടിപ്പുവിനെതിരെ മലബാറിലെ രാജാക്കന്മാർ ശക്തമായ എതിർപ്പുകൾ നടത്തിയത് അവരുടെ നായർ പടയെ ഉപയോഗിച്ചുകൊണ്ടായിരുന്നു. ആദ്യകാലങ്ങളിൽ നായന്മാമാരെ മാത്രമേ ഈ പടയിൽ പ്രവേശിപ്പിച്ചിരുന്നുള്ളൂ. പിന്നീട്, അത് വിപുലീകരിക്കുകയും നിരവധി ഉപ ഘടകങ്ങൾ രൂപീകരിക്കുകയും ചെയ്തു. നായന്മാർ അല്ലാത്തവരുടെ പ്രവേശനത്തെത്തുടർന്നും നായർ പട്ടാളം എന്ന പേര് മാറ്റമില്ലാതെ തുടർന്നു. തിരുവനന്തപുരം ആയിരുന്നു ഇതിൻറെ ആസ്ഥാനം.
ചരിത്രം
"ആധുനിക തിരുവിതാംകൂറിൻറെ നിർമ്മാതാവ്" എന്നറിയപ്പെടുന്ന മാർത്താണ്ഡ വർമ്മയാണ് തിരുവിതാംകൂറിൻറെ സൈന്യത്തെ നവീകരിച്ചത്. കുമാരസ്വാമി പിള്ള ആയിരുന്നു അദ്ദേഹത്തിൻറെ സൈനിക മേധാവി. 1741 ൽ കുളച്ചൽ യുദ്ധത്തിൽ തിരുവിതാംകൂർ സൈന്യം ഡച്ച് സൈന്യത്തെ പരാജയപ്പെടുത്തി ഡച്ച് സൈനിക മേധാവി യൂസ്റ്റാക്കിയുസ് ഡി ലാനോയിയെ പിടികൂടി. തൻറെ സൈന്യത്തിൽ ചേരുകയും ആധുനിക രീതിയിൽ സൈനികരെ പരിശീലിപ്പിക്കുകയും ചെയ്യാമെന്ന വ്യവസ്ഥയിൽ ഡച്ച് സൈനിക മേധാവിയെ വെറുതെ വിടാൻ മാർത്താണ്ഡ വർമ്മ തിരുമാനിച്ചു. തിരുവിതാംകൂർ സൈന്യം 1818 ൽ തിരുവിതാംകൂർ നായർ ബ്രിഗേഡ് ആയി പുന-സംഘടിപ്പിച്ചു. തിരുവിതാംകൂർ സൈന്യം 1935 മുതൽ ഇന്ത്യൻ സ്റ്റേറ്റ് ഫോഴ്സിന്റെ ഭാഗമായി കണക്കാക്കപ്പെട്ടിരുന്നു. തിരുവിതാംകൂർ രാജ്യത്തെ ഇന്ത്യൻ യൂണിയനുമായി സംയോജിപ്പിച്ചതോടെ നായർ ബ്രിഗേഡ് ഇന്ത്യൻ സൈന്യവുമായി മദ്രാസ് റെജിമെൻറിൻറെ 9 ആം ബറ്റാലിയനായും (ഒന്നാം തിരുവിതാംകൂർ) 1954 ൽ മദ്രാസ് റെജിമെൻറിൻറെ 16 ആം ബറ്റാലിയനായും (രണ്ടാം തിരുവിതാംകൂർ) കൊച്ചി കാലാൾപ്പട (പെരുമ്പടപ്പ് നായർ പട) 17 ആം ബറ്റാലിയനായും സംയോജിപ്പിക്കപ്പെട്ടു.
പ്രവീൺ സ്വാമി
ഇന്ത്യയിലെ ഒരു പത്രപ്രവർത്തകനും എഴുത്തുകാരനുമാണ് പ്രവീൺ സ്വാമി (ജനനം 1969). നെറ്റ്‌വർക്ക് 18 ഗ്രൂപ്പിന്റെ കൺസൽട്ടിങ് എഡിറ്ററായി പ്രവർത്തിക്കുന്ന പ്രവീൺ സ്വാമി, അന്താരാഷ്ട്ര-നയതന്ത്ര-സുരക്ഷാവിഷയങ്ങളിൽ നിപുണനാണ്. ദി ഹിന്ദു, ദ ഡെയിലി ടെലഗ്രാഫ്, ദി ഇന്ത്യൻ എക്‌സ്പ്രസ് എന്നീ പ്രസിദ്ധീകരണങ്ങളിൽ പ്രവർത്തിച്ച അദ്ദേഹം കശ്മീരിലെ സംഘർഷങ്ങളെ അധികരിച്ച് രണ്ട് ഗ്രന്ഥങ്ങൾ രചിച്ചു .
ജീവിതരേഖ
1993 മുതൽ 2014 വരെ ഇന്ത്യൻ പത്രമായ ദി ഹിന്ദുവിൽ അസോസിയേറ്റ് എഡിറ്ററായിരുന്നു പ്രവീൺ സ്വാമി. കശ്മീർ സംഘർഷം, മാവോയിസ്റ്റ് പ്രശ്നം, തീവ്രവാദ ഗ്രൂപ്പുകൾ എന്നീ വിഷയങ്ങളിൽ സ്ഥിരമായി എഴുതിവന്നു. ദൽഹിയിൽ റസിഡന്റ് എഡിറ്ററായിരിക്കേ, 2014-ൽ ദ ഹിന്ദുവിൽ നിന്ന് രാജിവെച്ചു. മാനേജ്മെന്റിലെ അധികാരഘടനയിൽ വന്ന മാറ്റം ഉൾക്കൊള്ളാൻ കഴിയാതെയാണ് പി സായ്നാഥിനൊപ്പം പ്രവീൺ സ്വാമിയും രാജിവെച്ചത്.
ബഹുമതികൾ
പ്രവീൺ സ്വാമിയുടെ പ്രവർത്തനങ്ങൾക്ക് നിരവധി പുരസ്കാരങ്ങൾ ലഭിച്ചിട്ടുണ്ട്.
1999-ൽ കാർഗിൽ യുദ്ധവുമായി ബന്ധപ്പെട്ട അന്വേഷണാത്മക റിപ്പോർട്ടുകൾക്ക് സംസ്കൃതി സമ്മാൻ ലഭിച്ചു.
കശ്മീരുമായി ബന്ധപ്പെട്ട ലേഖന പരമ്പരക്ക് 2006-ലെ രാംനാഥ് ഗോയങ്കെ അവാർഡ് ലഭിച്ചു.
2004-2005 കാലയളവിൽ യു.എസ്. ഇൻസ്റ്റിറ്റ്യൂട്ട് ഓഫ് പീസിൽ സീനിയർ ഫെലോ ആയിരുന്നു പ്രവീൺ സ്വാമി.
അവലംബം
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1969-ൽ ജനിച്ചവർ
വിസ്തീർണ്ണപ്രവേഗം
വിസ്തീർണ്ണപ്രവേഗത്തിനു് സാധാരണ രേഖീയപ്രവേഗം പറയാറുണ്ടെങ്കിലും, ഗണിതശാസ്ത്രപരമായി ഇതു ശരിയായ പ്രയോഗമല്ല.എന്നാൽ വൃത്താകൃതിയിലാണു് സഞ്ചാരമെങ്കിൽ ഇതേ സാഹചര്യങ്ങളിൽ ഉപയോഗിക്കുന്ന, എന്നാൽ വ്യത്യസ്തമായ അർത്ഥമുള്ള മറ്റൊരു അളവാണു് കോണീയപ്രവേഗം.
കെപ്ലറിന്റെ പ്രധാന കണ്ടുപിടിത്തങ്ങളിൽ ഒന്നു് ഖഗോളവസ്തുക്കളുടെ വിസ്തീർണ്ണപ്രവേഗങ്ങളേയും അവയുടെ ഭ്രമണപഥങ്ങളുടെ ആകൃതികളേയും തമ്മിൽ ബന്ധപ്പെടുത്തുന്ന നിയമമായിരുന്നു.
ഉദാഹരണം
ഭൂമി അതിന്റെ അച്ചുതണ്ടിൽ ദിവസത്തിൽ ഒരിക്കൽ എന്ന നിരക്കിൽ കറങ്ങിക്കൊണ്ടിരിക്കുന്നുണ്ടല്ലോ. ഇതുമൂലം ഭൂമിയുടെ ഉപരിതലത്തിലുള്ള ഒരു ബിന്ദു പടിഞ്ഞാറുനിന്നും കിഴക്കോട്ട് സഞ്ചരിക്കുന്നു എന്നു സങ്കൽപ്പിക്കാം. ഈ സഞ്ചാരം ഭൂമിയുടെ കേന്ദ്രവുമായി ഒരു കോൺ സൃഷ്ടിക്കുന്നുണ്ടെന്നും സങ്കൽപ്പിക്കാം.ഈ കോണിന്റെ അന്തർഭാഗം സൃഷ്ടിക്കുന്ന വിസ്തീർണ്ണം അനുനിമിഷം കൂടിക്കൊണ്ടിരിക്കുന്നു. ഇങ്ങനെ വർദ്ധിക്കുന്നതിന്റെ നിരക്കാണു് വിസ്തീർണ്ണപ്രവേഗം.
ഭൂമദ്ധ്യരേഖയിൽ ഇതു് ഏറ്റവും കൂടുതലും ധ്രുവങ്ങളിൽ പൂജ്യവും ആയിരിക്കും.
വർഗ്ഗം:ഖഗോള ജ്യോതിശാസ്ത്രം വർഗ്ഗം:ബലതന്ത്രം
മാർകോ റൂബിയോ
മാർകോ റൂബിയോ ( / <span title="/ˈ/: primary stress follows">ˈ r <span title="/uː/: 'oo' in 'goose'">uː b <span title="/i/: 'y' in 'happy'">i <span title="/oʊ/: 'o' in 'code'">oʊ / ; born May 28, 1971) ഒരു അമേരിക്കൻ രാഷ്ട്രീയക്കാരനും അറ്റോണിയും ഫ്ലോറിഡയെ പ്രതിനിധീകരിക്കുന്ന ജൂനിയർ സെനറ്ററുമാണ്.
ചാൾസ് ഡെലൂസീന മേഗ്സ്
പത്തൊൻപതാം നൂറ്റാണ്ടിലെ ഒരു അമേരിക്കൻ പ്രസവചികിത്സകനായിരുന്നു ചാൾസ് ഡെലൂസീന മേഗ്‌സ് (ഫെബ്രുവരി 19, 1792 - ജൂൺ 22, 1869), ഒബ്‌സ്റ്റെട്രിക്കൽ അനസ്തേഷ്യയോടുള്ള എതിർപ്പിനും ഡോക്ടർമാരുടെ കൈകളിലൂടെ രോഗികളിലേക്ക് രോഗം പകരില്ല എന്ന ആശയത്തിനുവേണ്ടി വാദിച്ചതിനും അദ്ദേഹം ഓർമ്മിക്കപ്പെടുന്നു.
ജീവചരിത്രം
1792 ഫെബ്രുവരി 19 ന് ബെർമുഡയിലെ സെന്റ് ജോർജിൽ ജോസിയ മേഗ്സിന്റെയും ക്ലാര ബെഞ്ചമിൻ മേഗ്സിന്റെയും മകനായി മേഗ്സ് ജനിച്ചു. 1869 ജൂൺ 22-ന് പെൻസിൽവാനിയയിലെ ഫിലാഡൽഫിയയിൽ വച്ച് അദ്ദേഹം അന്തരിച്ചു.
1817 -ൽ പെൻസിൽവാനിയ സർവകലാശാലയിൽ വൈദ്യശാസ്ത്രത്തിൽ ബിരുദം നേടി. 1818-ൽ പ്രിൻസ്റ്റൺ യൂണിവേഴ്സിറ്റിയിൽ നിന്ന് ഓണററി എംഡി ബിരുദം അദ്ദേഹത്തിന് ലഭിച്ചു. മെയിഗ്സ് പ്രസവചികിത്സയിൽ വൈദഗ്ദ്ധ്യം നേടിയിട്ടുണ്ട്. 1826-ൽ മേഗ്സ് അമേരിക്കൻ ഫിലോസഫിക്കൽ സൊസൈറ്റിയുടെ അംഗമായി തിരഞ്ഞെടുക്കപ്പെട്ടു. 1841-ൽ, ജെഫേഴ്സൺ മെഡിക്കൽ കോളേജിൽ സ്ത്രീ രോഗങ്ങളുടെ പ്രൊഫസറായി ചേർന്ന അദ്ദേഹം 1861-ൽ വിരമിക്കുന്നതുവരെ ഈ പദവി വഹിച്ചു.
ഒബ്‌സ്റ്റെട്രിക് അനസ്തേഷ്യയുടെ ആജീവനാന്ത എതിരാളിയായിരുന്നു മേഗ്‌സ്. രോഗികളിൽ, പ്രത്യേകിച്ച് പ്രസവചികിത്സയിൽ അനസ്തേഷ്യ ഉപയോഗിക്കുന്നതിനെ അദ്ദേഹം എതിർത്തിരുന്നു. പ്രസവസമയത്ത് ഗർഭാശയ സങ്കോചത്തിന് അനസ്തേഷ്യ തടസ്സമാകുമെന്നത് അക്കാലത്ത് പരക്കെ വിശ്വസിച്ചിരുന്നു. പ്രസവവേദന "ജീവശക്തിയുടെ ഏറ്റവും അഭിലഷണീയവും അഭിവാദ്യവും യാഥാസ്ഥിതികവുമായ പ്രകടനമാണ്" എന്ന് അദ്ദേഹം വിശ്വസിച്ചു. 1856-ൽ, "ആസ്വദിക്കാനോ കഷ്ടപ്പെടാനോ ആയി ദൈവത്വം കൽപിച്ചിട്ടുള്ള പ്രകൃതിദത്തവും ശാരീരികവുമായ ശക്തികളുടെ പ്രവർത്തനങ്ങളെ വിരുദ്ധമാക്കാൻ വൈദ്യന്മാർ സ്ഥാപിച്ചിട്ടുള്ള ഏതൊരു പ്രക്രിയയുടെയും സംശയാസ്പദമായ സ്വഭാവത്തിനെതിരെ" അദ്ദേഹം മുന്നറിയിപ്പ് നൽകി.
വൃത്തിഹീനമായ ചുറ്റുപാടുകളിൽ നിന്ന് സ്ത്രീകൾക്ക് രോഗസാധ്യതയുണ്ടെന്ന വാദത്തെക്കുറിച്ച് അദ്ദേഹത്തിന്റെ "On The Nature, Signs, and Treatment of Childbed Fevers '' എന്ന കൃതി വിശദമായി ചർച്ച ചെയ്തു. ഡോക്‌ടർമാരുടെ കൈകളിലൂടെ ചൈൾഡ്ബഡ് പനി (ഒരു രോഗം) പകരാൻ കഴിയുമെന്ന ആശയത്തിനെ അദ്ദേഹം എതിർത്തു.
ഫ്രഞ്ചിൽ നിന്നുള്ള വിവർത്തകനായി അദ്ദേഹം സജീവമായിരുന്നു. ഗോബിനോയുടെ ടൈഫൈൻസ് ആബിയുടെ വിവർത്തനം 1869 ൽ പ്രസിദ്ധീകരിച്ചു. മരണം വരെ അദ്ദേഹം പുസ്തകത്തിന്റെ രചയിതാവുമായി കത്തിടപാടുകൾ നടത്തി.
ഒരു മകൻ, മോണ്ട്‌ഗോമറി സി. മെയിഗ്‌സ് (1816-1892), അമേരിക്കൻ ആഭ്യന്തരയുദ്ധകാലത്ത് യുഎസ് ആർമിയുടെ ക്വാർട്ടർമാസ്റ്റർ ജനറലായി ശ്രദ്ധേയനായി.
പുറം കണ്ണികൾ
വർഗ്ഗം:1869-ൽ മരിച്ചവർ വർഗ്ഗം:1792-ൽ ജനിച്ചവർ
രാംകമൽ സെൻ
ഏഷ്യാറ്റിക് സൊസൈറ്റിയുടെ സെക്രട്ടറി, ബാങ്ക് ഓഫ് ബംഗാൾ ട്രെഷറർ, ദിവാൻ എന്നീ നിലകളിൽ പ്രശസ്തനായിരുന്നു രാംകമൽ സെൻ ( রামকমল সেন  (1783-1844).
ജീവിതരേഖ
സാമൂഹിക പരിഷ്കർത്താവും നവവിധാൻ ബ്രഹ്മ സമാജത്തിന്റെ സ്ഥാപകനുമായ കേശബ് ചന്ദ്ര സെൻ " രാംകമലിന്റെ ചെറുമകനാണ്.
ഒരു ഹിന്ദുസ്ഥാനി അച്ചുകൂടത്തിൽ എട്ടുരൂപ ശമ്പളത്തിനായി കമ്പോസിറ്റർ ജോലിയാരംഭിച്ച രാംകമൽ, പക്ഷേ തന്റെ സ്ഥിരോത്സാഹത്തിലൂടെയും കഠിനാധ്വാനത്തിലൂടെയും ഏഷ്യാറ്റിക് സൊസൈറ്റിയിൽ സെക്രട്ടറിയായി വളർന്നു. പിന്നീട് സൊസൈറ്റിയുടെ സമിതിയിലേക്ക് അദ്ദേഹം നാമനിർദ്ദേശം ചെയ്യപ്പെടുകയുണ്ടായി. 1812-ൽ ഫോർട്ട് വില്യം കോളേജിൽ അദ്ദേഹത്തിന് ജോലി ലഭിച്ചു. ഒടുവിൽ, അദ്ദേഹം ട്രഷറിയിലെ ദിവാൻ ആയും ബംഗാൾ ബാങ്കിന്റെ ട്രഷററായും ഉയർന്നു.
യാഥാസ്ഥിതിക ഹിന്ദു വാദിയായിരുന്ന രാംകമൽ സെൻ, ഗൗഡിയ സഭയുടെ അധ്യക്ഷനായിരുന്നു. സതി സമ്പ്രദായത്തെ പരസ്യമായി അനുകൂലിച്ച അദ്ദേഹം രാജാറാം മോഹൻ റോയിയുടെ കടുത്ത വിമർശകനായിരുന്നു. രാധാകാന്ത് ദേവിനൊപ്പം സതി നിരോധനത്തെ എതിർത്തുകൊണ്ട് രാംകമൽ പ്രവർത്തിച്ചു വന്നു.
അവലംബങ്ങൾ
വർഗ്ഗം:കൊൽക്കത്തയിൽ ജനിച്ചവർ വർഗ്ഗം:ബംഗാളികൾ വർഗ്ഗം:1844-ൽ മരിച്ചവർ വർഗ്ഗം:1783-ൽ ജനിച്ചവർ
നരേന്ദ്ര കുമാർ പാണ്ഡെ
ജീവചരിത്രം
ലഘുചിത്രം|240x240ബിന്ദു| വീഡിയോ അസിസ്റ്റഡ് തോറാക്കോസ്കോപ്പി (വാറ്റ്സ്) CRUK 378 കാണിക്കുന്ന ചിത്രം നരേന്ദ്ര കുമാർ പാണ്ഡെ 1951 ജനുവരി 1 ന് ഇന്ത്യയിലെ ബീഹാറിലെ സരൺ ജില്ലയിലെ വിദൂര ഗ്രാമമായ ബിഷ്ണുപുരയിൽ ഗ്രാമീണ ഹെഡ് മാസ്റ്ററും വിദ്യ പാണ്ഡെയുമായ ജഗത് പാണ്ഡെയുടെ മൂന്ന് മക്കളിൽ മൂത്തവനായി ജനിച്ചു. അമ്മാവന്മാരിൽ ഒരാൾ അദ്ധ്യാപകനായിരുന്ന പ്രാദേശിക ഗ്രാമീണ സ്കൂളിലാണ് അദ്ദേഹം ആദ്യകാല സ്കൂൾ വിദ്യാഭ്യാസം നടത്തിയത്. എന്നിരുന്നാലും, പിതാവ് കേന്ദ്ര സർക്കാർ സേവനത്തിൽ ചേരുകയും ഉത്തരേന്ത്യയിലുടനീളം വിവിധ സ്ഥലങ്ങളിൽ നിയമനം നേടുകയും ചെയ്തപ്പോൾ അദ്ദേഹത്തിന് വിവിധ സ്ഥലങ്ങളിൽ സ്കൂൾ വിദ്യാഭ്യാസം പൂർത്തിയാക്കേണ്ടിവന്നു. അദ്ദേഹത്തിന്റെ അമ്മാവന്മാരിൽ ഒരാളിൽ നിന്ന് പ്രചോദനം ഉൾക്കൊണ്ട് പാണ്ഡെ ഒരു മെഡിക്കൽ ജീവിതം തിരഞ്ഞെടുത്തു, ഭൗതികശാസ്ത്ര വിഷയത്തോടുള്ള അനിഷ്ടം കാരണം പട്ന മെഡിക്കൽ കോളേജിൽ ചേർന്നു, അവിടെ നിന്ന് 1974 ൽ എം‌ബി‌ബി‌എസ് ബിരുദം നേടി, അവിടെ റെസിഡൻസിയും പൂർത്തിയാക്കി.